Jakovljeva 5 CRO - Yakobo 5 ASCB\n1Afei, mo adefoɔ nso montie! Monsu na montwa agyaadwoɔ wɔ amanehunu a ɛreba mo so ho. 2Mo ahonya no aporɔ na nweweboa awe mo ntoma. 3Mo sika ne mo dwetɛ awe nnaakye na saa nnaakye no bɛdi adanseɛ atia mo, na ahye mo honam sɛ ogya. Moahyehyɛ agyapadeɛ nna a ɛdi akyire no mu. 4Nnipa a wɔyɛɛ adwuma wɔ mo mfuo mu no, montuaa wɔn ka enti wɔresi apinie. Na wɔn apinisie no aduru Onyankopɔn, Awurade Otumfoɔ no aso mu. 5Mo asetena wɔ asase so ha yɛ afɛfɛdeɛ ne anigyeɛ. Moadodɔre sradeɛ ama okum da. 6Moabu deɛ ɔnni fɔ kumfɔ akum no; ɔnsi mo ɛkwan.\nBoasetɔ Ne Mpaeɛbɔ\n7Me nuanom, monto mo bo ase kɔsi sɛ Awurade bɛba. Monhwɛ sɛdeɛ okuafoɔ nya boasetɔ twɛn asusɔberɛ. 8Ɛsɛ sɛ mo nso moto mo bo ase. Momma mo anidasoɔ mu nyɛ den ɛfiri sɛ, da a Awurade bɛba no abɛn. 9Anuanom, monnni nsekuro ntia mo ho mo ho, na Onyankopɔn ammu mo atɛn. Hwɛ, Ɔtemmufoɔ no gyina ɛpono no ano.\n10Me nuanom, monkae adiyifoɔ a wɔde Awurade din kasaeɛ no. Momfa wɔn sɛ nhwɛsoɔ wɔ wɔn boasetɔ ne tumi a wɔtumi de tenaa amanehunu mu no. 11Yɛde anidie ma wɔn, ɛfiri sɛ, wɔnyaa boasetɔ. Moate Hiob boasetɔ no na monim deɛ Awurade de dom no awieeɛ no ɛfiri sɛ, Awurade yɛ ɔdomfoɔ ne mmɔborɔhunufoɔ.\n12Ne nyinaa akyi no, anuanom, sɛ mohyɛ bɔ a, monnka ntam nsi so. Mommfa ɔsoro anaa asase anaa biribiara nnka ntam. Sɛ mopɛ sɛ moka “Aane” a, monka “Aane”. Sɛ nso mopɛ sɛ moka “Dabi” a, monka “Dabi” na mo amma Onyankopɔn atemmuo ase.\n13Mo mu bi wɔ ɔhaw bi mu anaa? Ɛsɛ sɛ saa onipa no bɔ mpaeɛ. Mo mu bi wɔ ahotɔ mu anaa? Ɛsɛ sɛ ɔto ayɛyie nnwom. 14Mo mu bi yare anaa? Ɛsɛ sɛ saa onipa no frɛ asafo mpanimfoɔ na wɔde Awurade din bɔ mpaeɛ ma no na wɔsra no ngo. 15Sɛ wɔbɔ saa mpaeɛ no gyidie mu a, ɛbɛsa ɔyarefoɔ no yadeɛ, na Awurade bɛma no anya ahoɔden, na ne bɔne a wayɛ nyinaa, wɔde bɛkyɛ no. 16Enti afei, monkeka mo bɔne nkyerɛ mo ho mo ho, na mommobɔ mpaeɛ mma mo ho mo ho sɛdeɛ ɛbɛyɛ a, wɔbɛsa mo yadeɛ. Onipa tenenee mpaeɛbɔ tumi yɛ nneɛma bebree.\n17Yɛte sɛ Elia a ɔbɔɔ mpaeɛ nokorɛ mu sɛ osuo nntɔ, na ampa ara osuo antɔ asase no so mfeɛ mmiɛnsa ne fa. 18Ɔsane bɔɔ mpaeɛ bio maa osuo tɔeɛ maa asase nyaa nnɔbaeɛ.\n19Me nuanom, sɛ mo mu bi dwane firi nokorɛ ho na ɔfoforɔ de no ba bio a, 20Monkae sɛ, deɛ ɔdane ɔdebɔneyɛfoɔ firi nʼakwammɔne ho no gye no nkwa firi owuo mu ma wɔde ne bɔne dodoɔ no nyinaa kyɛ no.\nASCB : Yakobo 5


Matteus 3 LB - Mateo 3 AKCB\n1Bere a Yesu ne nʼawofo wɔ Nasaret no, Osuboni Yohane bɛkaa asɛm wɔ Yudea sare so se, 2“Monsakra mo adwene; momfa mo ho mma Onyankopɔn na ɔsoro ahenni no abɛn” 3Yohane ne nea odiyifo Yesaia kaa ne ho asɛm se,\n“Obi nne reteɛ mu wɔ sare so se,\n‘Mommɔ kwan mma Awurade;\nmomma nʼatempɔn nteɛ!’ ”\n4Saa bere no na Yohane fura yoma ho nwi ntama bɔ aboa nhoma abɔso. Na nʼaduan yɛ mmoadabi ne ɛwo. 5Yerusalemfo ne Yudeafo ne nnipa a wɔte Asubɔnten Yordan ho no nyinaa kɔɔ ne nkyɛn wɔ sare no so hɔ kotiee asɛm no bi. 6Wɔkaa wɔn bɔne ma ɔbɔɔ wɔn asu wɔ Asubɔnten Yordan mu.\n7Yohane huu sɛ Farisifo ne Sadukifo pii reba ne nkyɛn ma wabɔ wɔn asu no, ɔka kyerɛɛ wɔn se, “Awɔ mma! Hena na ɔka kyerɛɛ mo se munguan mfi Onyankopɔn abufuw a ɛreba no ano? 8Monkɔbɔ ɔbra pa mfa nkyerɛ sɛ moasakra ampa. 9Na monnhoahoa mo ho sɛ moyɛ Abraham asefo, efisɛ Onyankopɔn betumi ama saa abo yi adan nnipa ma wɔabɛyɛ Abraham asefo. 10Onyankopɔn de nʼabonnua ato dua biara a ɛnsow aba pa ntin so sɛ ɔde betwa na ɔde agu gya mu ahyew no.\n11“Me de, mede nsu na ɛrebɔ wɔn a wɔasakra wɔn su no asu. Nanso nea odi mʼakyi reba no de, ɔso sen me a ne mpaboa mpo mensɛ sɛ mikura. Ɔno de, sɛ ɔba a, ɔde Honhom Kronkron ne ogya na ɛbɛbɔ mo asu. 12Obehuhuw aburow no so ayiyi mu aba pa no afi ntɛtɛ no mu, na ɔde aba pa no akosie, na ɔde ogya a ennum da ahyew ntɛtɛ no pasaa.”\n13Yesu tee Osuboni Yohane nka no, ofii Galilea baa Asubɔnten Yordan ho sɛ Yohane mmɔ no asu. 14Yohane huu sɛ ɔmfata sɛ ɔbɔ Yesu asu nti ɔkae se, “Wo na ɛsɛ sɛ wobɔ me asu na ɛnyɛ me.”\n15Yesu nso ka kyerɛɛ no se, “Otwa ara na etwa sɛ wobɔ me asu sɛnea ɛbɛyɛ a nea Onyankopɔn ahyɛ ato hɔ no bɛba mu.” Yesu asɛm a ɔkae no nti, Yohane bɔɔ no asu.\n16Wɔbɔɔ Yesu asu wiei no, ofii asu no mu, na hwɛ, ɔsoro buei. Ohuu Onyankopɔn Honhom sɛ ɛresian ba ne so sɛ aborɔnoma. 17Ɛhɔ ara, nne bi fi ɔsoro kae se, “Oyi ne me Dɔba a ɔsɔ mʼani.”\nAKCB : Mateo 3


Dapɛn Finimfin Nhyiamu No Ho Akwankyerɛ\nKENKAN WƆ Abkhaz Acholi Afrikaans Ahanta Aja Albanian Altai Alur Amharic Arabic Armenian Assamese Ateso Attié Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Toba) Belize Kriol Bengali Bicol Bislama Boulou Brazil Mmum Kasa Bulgarian Bété Cakchiquel (Western) Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chokwe Chol Chopi Chuabo Cibemba Cinamwanga Cinyanja Colombia Mmum Kasa Croatian Czech Dangme Danish Digor Douala Dutch Edo Efik English (Borɔfo) Ewe (Awona) Fijian Finnish Fon Frafra French Ga (Nkran Kasa) Galician Garifuna Georgian German German Mmum Kasa Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Iban Ibanag Icelandic Igbo Iloko Indonesian Isoko Italian Japanese Kabiye Kabuverdianu Kachin Karen (S'gaw) Kazakh Kekchi Kikamba Kikaonde Kikongo Kiluba Kimbundu Kirghiz Kiribati Kirundi Kisi Kisonge Kongo Korean Kurdish Kurmanji Kwangali Kwanyama Latvian Lhukonzo Lingala Lithuanian Lolo Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Manyawa Marathi Mauritian Creole Maya Mazatec (Huautla) Mbunda Mfantse Miskito Mixe (North Central) Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Norwegian Nsenga Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Polish Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Quiche Quichua (Chimborazo) Quichua (Imbabura) Rarotongan Romanian Romany (Serbia) Ronga Russian Samoan Sango Sena Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tongan Totonac Tshwa Tsonga Turkish Twi Tzeltal Tzotzil Uighur (Cyrillic) Ukrainian Urdu Urhobo Uruund Uzbek Valencian Venda Vezo Vietnamese Waray-Waray Wayuunaiki Welsh Xhosa Yacouba Yoruba (Alata) Zande Zapotec (Isthmus) Zapotec (Lachiguiri) Zulu\nHɛn Asɛnka Nye Christianfo Asetsena Nhyiamu Ho Akwankyerɛ\nNo Mu Nsɛm\nNsɛm A Wɔdze Wie\nBer Do Dzi\nƆmansin Do Hwɛfo Ne Nserahwɛ\nDapɛn A Wɔbɔkɔ Ɔmansin Anaa Ɔmantɔw Ehyiadzi\nDapɛn A Wɔbɛyɛ Nkaadzi No\nAsɛnka Nye Asetsena Nhyiamu Do Hwɛfo\nAsɛnka Nye Asetsena Nhyiamu Eguamutsenanyi\nMpanyimfo Ntamu Nkitahodzifo\n1. Wɔbɛyɛ Hɛn Asɛnka Nye Christianfo Asetsena nhyiamu no dɛ mbrɛ akwankyerɛ a odzidzi do yi nye dza ɔwɔ Hɛn Asɛnka Nye Christianfo Asetsena—Nhyiamu Dwumadzi Nwoma no mu no tse. Ɔsɛ dɛ wɔhyɛ adawurbɔfo nyina nkuran ma wɔdze hɔnho hyɛ esuafo dwumadzi no mu. Hɔn so a wɔnnyɛ adawurbɔfo naaso wɔnye asafo no bɔ dzendzenndzen no, sɛ wɔgye nkyerɛkyerɛ ahorow a ɔwɔ Bible no mu no to mu na sɛ wɔbɔ hɔn bra ma ɔnye Christianfo gyinapɛn ahorow hyia a, wobotum dze hɔnho ahyɛ mu bi.—be-TW kr. 282.\n2. Mbue-Enyim Nsɛm: Minitsi 3 anaa mma onndu dɛm. Dapɛn biara, ber a wɔatow ndwom a wɔdze bɛhyɛ nhyiamu no ase ewie na wɔabɔ mpaa no, Asɛnka Nye Asetsena Nhyiamu eguamutsenanyi no dze asɛmbisa a ɔwɔ Asɛnka Nye Asetsena Nhyiamu—Nsɛmbisa Ho Mbuae no mu nye nsɛm afofor bekenyan dza ɔbɔkɔ do wɔ nhyiamu no ase no ho enyigye.\n3. Akoradze A Ofi Nyankopɔn N’asɛm Mu:\nƆkasa: Minitsi 10. Wɔdze ɔkasa no n’asɛntsir nye nsɛntsitsir ebien anaa ebiasa a ɔkasa no gyina do ama wɔ Asɛnka Nye Asetsena Nhyiamu Dwumadzi Nwoma no mu. Ɔsɛ dɛ wɔdze dɛm ɔkasa yi ma ɔpanyin anaa ɔsomfo a ɔfata. Sɛ dapɛn Bible akenkan no yɛ Bible nwoma fofor bi a, wobeyi video bi dze ebue ano. Ɔkasafo no botum atwe adwen esi video no mu nsɛm a ɔfa asɛntsir no ho no do. Naaso, ɔsɛ dɛ ɔhwɛ hu dɛ ɔbɛkã nsɛntsitsir a ɔwɔ dwumadzi nwoma no mu no nyina ho asɛm. Afei, woesiesie mfonyin nye Kyerɛwsɛm mu nsɛntsitsir ahorow bi aka nsɛm a ɔsɛ dɛ wosusu ho no ho. Ntsi ɔsɛ dɛ ɔkasafo no dze dzi dwuma wɔ ne kasa no mu dɛ mbrɛ ber bɛma kwan.\nPɛnsapɛnsa Bible Mu: Minitsi 8. Ɔfã yi yɛ nsɛmbisa na mbuae a mbue-enyim nsɛm anaa ewieisɛm biara nnka ho. Ɔsɛ dɛ ɔpanyin anaa ɔsomfo a ɔfata yɛ. Ɔkasafo no botum egyina asafo no ehiadze do dze ehu mber dodow a ɔsɛ dɛ nsɛmbisa ahorow anan no mu biara dzi. Naaso, ɔsɛ dɛ obisa etsiefo no nsɛmbisa no nyina. Afei so, obotum ahwɛ dɛ kyerɛwnsɛm a wɔatwe adwen esi do wɔ nsɛmbisa ebien a odzi kan no mu no, no ho hia dɛ ɔma wɔkenkan ne nyinara anaa. Ɔsɛ dɛ hɔn a wɔbɛma mbuae no dze enyibu 30 anaa dza onndu dɛm ma hɔn mbuae no.\nBible Akenkan: Minitsi 4 anaa mma onndu dɛm. Ɔsɛ dɛ onuabanyin na ɔyɛ dɛm esuafo dwumadzi yi. Ɔsɛ dɛ osuanyi no kenkan ɔfã a wɔdze ama no no, na ɔnnsɛ dɛ ɔdze mbue-enyim nsɛm anaa ewieisɛm biara ka ho. Adze tsitsir a eguamutsenanyi no dze n’adwen besi do nye dɛ, ɔbɔboa esuafo no ma wɔaakenkan adze yie, ma ntseasee aaba mu, wɔaatoatoa mu kama, woeesi nsɛntsitsir no do dua yie, woeegyinagyina dɛ mbrɛ ɔfata, na wɔaakenkan adze tse dɛ mbrɛ wɔkasa da biara no.\n4. Tu Mpon Wɔ Asɛnka Edwuma No Mu: Minitsi 15 anaa mma onndu dɛm. Woesiesie nhyiamu fã yi mbrɛ ɔbɛyɛ a obiara benya ho kwan abobɔ nsɛm a ɔdze bɔkɔ asɛnka no do, na oeetu mpon wɔ n’asɛnka nye ne nkyerɛkyerɛ mu. Wɔ Asɛnka Nye Asetsena Nhyiamu Dwumadzi Nwoma no ne krataafa 1 no, wɔakyerɛ mbrɛ yebotum abɔ nkɔmbɔ wɔ asɛnka mu. Ɔsɛ dɛ esuafo no dze nserahwɛ a odzi kan nye sankɔhwɛ dwumadzi ahorow no gyina dɛm nsɛm no do. Sɛ adawurbɔfo pɛ a, wobotum akã video anaa nwoma bi a ɔwɔ Edwindadze Etsitsir A Yɛdze Kyerɛkyerɛ no mu no ho asɛm. Asɛnka Nye Asetsena Nhyiamu Dwumadzi Nwoma no kyerɛ mber dodow a ɔsɛ dɛ esuafo dwumadzi biara dzi, na ɔtɔfabi so a, ɔdze akwankyerɛ afofor bɛma. Ɔnnsɛ dɛ ɔba no dɛ esuafo no pɛ dɛ wodzi ber a wɔdze ama hɔn no nyina ntsi, wɔdze nsɛm afofor bi bɛkeka ho ara kɛkɛ. Ɔyɛkyerɛ no bi wɔ hɔ a, sɛ wosiesie hɔnho yie papaapa a, minitsi kor anaa dza ɔbor dɛm mpo botum aka. Sɛ no ho behia a, wobotum ama mpanyimfo ayɛ esuafo dwumadzi no bi.\nMbrɛ Yebotum Abɔ Nkɔmbɔ Ho Video Ahorow: Adapɛn bi a obedzidzi do wɔ bosoom biara mu no, wobeyi video ahorow a ɔbɛkyerɛ mbrɛ yebotum abɔ nkɔmbɔ, na woeesusu ho. Dɛm video ahorow yi bɛyɛ nserahwɛ a odzi kan, sankɔhwɛ a odzi kan na sankɔhwɛ a otsĩa ebien ho video. Ɔsɛ dɛ Asɛnka Nye Asetsena Nhyiamu eguamutsenanyi no na ɔyɛ dɛm ɔfã yi.\nNserahwɛ A Odzi Kan: Onuabanyin anaa onuabaa botum ayɛ dɛm esuafo dwumadzi yi. Ɔsɛ dɛ no boafo no yɛ obi a ɔnye no bɔbea yɛ kor anaa ɔyɛ no busuanyi. Wobotum atsena hɔ anaa woegyina hɔ. Ɔsɛ dɛ osuanyi no paw nkyia a ɔfata wɔ asaasesin no mu. Ɔsɛ dɛ wɔdze hɔn nkɔmbɔ no gyina mbrɛ yebotum abɔ nkɔmbɔ no do.\nSankɔhwɛ A Odzi Kan: Onuabanyin anaa onuabaa botum ayɛ dɛm esuafo dwumadzi yi. Ɔnnsɛ dɛ no boafo no yɛ obi a ɔson no bɔbea. (km-TW 5/97 kr. 2) Wobotum atsena hɔ anaa woegyina hɔ. Ɔsɛ dɛ osuanyi no yɛ ɔyɛkyerɛ no ma yehu asɛm a yebotum akã aber a obi akyerɛ asɛm no ho enyigye wɔ nserahwɛ a odzi kan no mu na yɛresan akɛsera no no. Ɔsɛ dɛ wɔdze hɔn nkɔmbɔ no gyina mbrɛ yebotum abɔ nkɔmbɔ a ɔwɔ Asɛnka Nye Asetsena Nhyiamu Dwumadzi Nwoma no mu no do.\nSankɔhwɛ A Otsĩa Ebien: Onuabanyin anaa onuabaa botum ayɛ dɛm esuafo dwumadzi yi. Ɔnnsɛ dɛ no boafo no yɛ obi a ɔson no bɔbea. (km-TW 5/97 kr. 2) Wobotum atsena hɔ anaa woegyina hɔ. Ɔsɛ dɛ ɔyɛkyerɛ a osuanyi no bɛyɛ no kyerɛ asɛm a obi botum akã aber a ɔresan akɛyɛ sankɔhwɛ wɔ sankɔhwɛ a odzi kan no ekyir no. Ɔsɛ dɛ wɔdze hɔn nkɔmbɔ no gyina mbrɛ yebotum abɔ nkɔmbɔ no do.\nBible Adzesua: Onuabanyin anaa onuabaa botum ayɛ dɛm esuafo dwumadzi yi. Ɔnnsɛ dɛ no boafo no yɛ obi a ɔson no bɔbea. (km-TW 5/97 kr. 2) Wobotum atsena hɔ anaa woegyina hɔ. Ɔsɛ dɛ wɔyɛ dwumadzi yi ma ɔyɛ dɛ Bible adzesua ne fã bi a ɔrokɔ do dada. Mbue-enyim nsɛm anaa ewieisɛm biara ho nnhia, gyedɛ dza wɔrohwehwɛ dɛ odzi ho dwuma no fa mbue-enyim nsɛm anaa ewieisɛm ho. No ho nnhia dɛ wɔkenkan nkyekyɛmu a wɔdze ama no nyinara dzen dze, naaso sɛ wɔpɛ a wobotum ayɛ no dɛm. Ɔsɛ dɛ dwumadzi no da nkyerɛkyerɛ a otu mpon edzi.\nƆkasa: Ɔsɛ dɛ onuabanyin na ɔyɛ dɛm esuafo dwumadzi yi na ɔsɛ dɛ ɔma no dɛ ɔkasa kyerɛ asafo no.\n5. Christianfo Asetsena: Sɛ wɔtow ndwom wie a, minitsi 15 a odzi do wɔ dɛm ɔfã yi mu no, yɛdze bɛyɛ dwumadzi kor anaa ebien. Woesiesie ɔfã yi dɛ ɔmboa etsiefo no ma wonhu mbrɛ wɔdze Nyankopɔn n’Asɛm no bɔbɔ hɔn bra. Wobotum dze afã ahorow yi ama ɔpanyin anaa ɔsomfo a ɔfata, gyedɛ wɔdze no ho akwankyerɛ pɔtsee bi ama. Naaso sɛ ɔyɛ asafo mu ehiadze dze a, ɔno ɔsɛ dɛ ɔpanyin na ɔyɛ.\nAsafo Bible Adzesua: Minitsi 30. Wɔdze ɔfã yi bɛma ɔpanyin a ɔfata. (Sɛ mpanyimfo a wɔwɔ hɔ no nndɔɔ sõ, na sɛ no ho behia a, wobotum ama asomfo a wɔfata ayɛ bi.) Ɔsɛ dɛ mpanyimfo kuw no paw hɔn a wɔfata dɛ wɔyɛ Asafo Bible Adzesua no. Ɔsɛ dɛ hɔn a wɔbɛpaw hɔn no yɛ hɔn a wobotum ahwɛ adzesua no do yiye na aama ntseasee a ɔwɔ mu no ada edzi na woeewie wɔ ber ano. Ɔsɛ dɛ wɔyɛ hɔn a wobotum atwe adwen esi kyerɛwnsɛm etsitsir no do na wɔaaboa obiara ma woeehu mfaso a ɔwɔ dza worususu ho no mu. Sɛ wɔhwɛ hɛn nwoma ahorow mu a, wobenya akwankyerɛ ahorow a ɔfa mbrɛ wosi yɛ Ɔweɔn-Aban Adzesua no ho, na sɛ wɔkenkan iyi a ɔbɔboa hɔn papaapa. Sɛ ɔbɛyɛ yie a, ɔsɛ dɛ wɔsesa hɔn a wɔbɔhwɛ do nye hɔn a wɔbɛkenkan no dapɛn biara. Sɛ Asɛnka Nye Asetsena Nhyiamu eguamutsenanyi no dze akwankyerɛ ma dɛ wontwa adzesua no tsia a, ɔno dze nyia ɔrohwɛ do no na ɔbɛkyerɛ kwan a wɔbɛfa do ayɛ no dɛm. Obotum esi gyinae dɛ mma wɔnnkenkan nkyekyɛmu ahorow bi.\n6. Nsɛm A Wɔdze Wie: Minitsi 3 anaa mma onndu dɛm. Asɛnka Nye Asetsena Nhyiamu eguamutsenanyi no dze asɛmbisa na mbuae a ɔwɔ Asɛnka Nye Asetsena Nhyiamu—Nsɛmbisa Ho Mbuae no mu no, nye nsɛm bi a nna no ho hia wɔ nhyiamu no ase no bɛyɛ mbobɔdo. Afei so, dza wobosusu ho wɔ dapɛn a odzi hɔ no, ɔsɛ dɛ ɔkã ho asɛm; obotum dze asɛmbisa bi a wɔbɛma ho mbuae wɔ dapɛn a odzi hɔ no edzi dwuma. Sɛ ber bɛma kwan a, obotum abobɔ hɔn a wɔwɔ esuafo dwumadzi wɔ dapɛn a odzi hɔ no hɔn edzin. Wɔ eguamutsenanyi no n’ewieisɛm mu no, ɔsɛ dɛ ɔdze nkaabɔ biara a no ho hia no to gua na ɔkenkan nkrataa biara a no ho hia no kyerɛ asafo no, gyedɛ wɔdze akwankyerɛ fofor bi ama. Ɔnnsɛ dɛ wɔdze ndzɛmba bi a asafo no yɛ no daa tse dɛ, asɛnka ho nhyehyɛɛ na nhyehyɛɛ a wɔdze besiesie asa no do no ho nkaabɔ ma wɔ bamba no do, mbom no, ɔsɛ dɛ wɔdze bɔ nkaabɔ-pon no do. Sɛ ber a wɔdze ama ewieisɛm no suar ma nkaabɔ anaa nkrataa a ɔsɛ dɛ wɔkenkan no a, ɔsɛ dɛ eguamutsenanyi no ma enuanom a wɔwɔ dwumadzi wɔ Christianfo Asetsena ɔfã no twa hɔn dwumadzi ahorow no tsia dɛ mbrɛ ɔsɛ. (Hwɛ nkyekyɛmu 5 na 9.) Wɔdze ndwom na mpaabɔ bowie nhyiamu no.\n7. Ma W’enyi Nku Akenkan Na Nkyerɛkyerɛ Ho: Ofi January 7, 2019 dapɛn no rokɔ no, ɔsɛ dɛ Asɛnka Nye Asetsena Nhyiamu eguamutsenanyi no gyina Nkyerɛkyerɛ nwomaba no do dze nkamfo na afotu ma. Sɛ ehwɛ Asɛnka Nye Asetsena Nhyiamu Dwumadzi Nwoma no mu a, ibohu dɛ wɔdze adzesua nɔmba ahyɛ ahyɛnsew ( ) mu wɔ esuafo dwumadzi no ho; ɔsɛ dɛ osuanyi biara dzi n’adzesua nɔmba no ho dwuma. Dapɛn a odzi kan wɔ bosoom biara mu no, Asɛnka Nye Asetsena Nhyiamu eguamutsenanyi no nye etsiefo no bosusu adzesua a ɔwɔ Nkyerɛkyerɛ nwomaba no mu no kor ho. Woesiesie nwomaba no ne fã a wɔato dzin “Kyerɛw Wo Nkɔenyim No To Hɔ” no dɛ osuanyi no mfa ndzi dwuma. Ɔnnsɛ dɛ eguamutsenanyi no kyerɛw hɔ.\n8. Afotu: Sɛ osuanyi biara wie no dwumadzi no a, Asɛnka Nye Asetsena Nhyiamu eguamutsenanyi no wɔ bɛyɛ minitsi kor bi dɛ obegyina Nkyerɛkyerɛ nwomaba no do dze nkamfo na afotu ama no. Sɛ eguamutsenanyi no roto nsa afrɛ osuanyi no ma ɔaabɛyɛ no dwumadzi no a, ɔrennkã adzesua nɔmba a oridzi ho dwuma no ho asɛm. Naaso, sɛ osuanyi no wie no dwumadzi no na eguamutsenanyi no dze nkamfo a ɔfata ma no wie a, obotum akã adzesua a nna osuanyi no ridzi ho dwuma no ho asɛm na ɔaakyerɛ siantsir a ɔbɔɔ dɛm adzesua no ho mbɔdzen, anaadɛ obefi ayamuyie mu akyerɛkyerɛ siantsir a ɔsɛ dɛ ɔbɔ dɛm adzesua no ho mbɔdzen pii no mu. Sɛ eguamutsenanyi no tse nkã dɛ biribi fofor wɔ ɔyɛkyerɛ no ho a obotum aboa osuanyi no anaa etsiefo no a, obotum akã ho asɛm. Aber a wɔapon nhyiamu no anaa ber fofor bi no, eguamutsenanyi no botum egyina Nkyerɛkyerɛ nwomaba no anaa Ministry School buukuu no do dze afotu a no ho hia ama osuanyi no wɔ kukua mu. Dɛm afotu yi botum afa adzesua nɔmba a wɔdze maa no no anaa adzesua nɔmba fofor bi ho.—Sɛ epɛ Asɛnka Nye Asetsena Nhyiamu do hwɛfo na ɔfotufo boafo no hɔn dwumadzi ho nsɛm pii a, hwɛ nkyekyɛmu 13 na 16.\n9. Ber Do Dzi: Ɔnnsɛ dɛ ɔfã biara dzi bor ber a wɔdze ama no do, na dɛmara so na ɔnnsɛ dɛ nsɛm a Asɛnka Nye Asetsena Nhyiamu eguamutsenanyi no bɛkã no dzi bor ber a wɔdze ama no. Sɛ esuafo no reyɛ hɔn dwumadzi no na sɛ hɔn ber no so a, ɔsɛ dɛ wɔfa enyifir kwan do twa hɔn do. Hɔn a wɔbɛyɛ dwumadzi a aka no so, sɛ obi dzi bor ber a wɔdze ama no no a, ɔsɛ dɛ ɔfotufo boafo no dze ho afotu ma no wɔ kukua mu. Ɔsɛ dɛ nhyiamu no nyinara dzi dɔnhwer kor na minitsi 45, a ndwom na mpaabɔ ahorow so ka ho.\n10. Ɔmansin Do Hwɛfo Ne Nserahwɛ: Sɛ ɔmansin do hwɛfo bɛsera asafo no a, ɔsɛ dɛ nhyiamu no kɔ do pɛpɛɛpɛr dɛ mbrɛ wɔayɛ ho nhyehyɛɛ wɔ Asɛnka Nye Asetsena Nhyiamu Dwumadzi Nwoma no mu no, naaso dza odzidzi do yi na ɔbɛsesa: Wɔdze ɔsom ɔkasa a ɔmansin do hwɛfo no dze minitsi 30 bɛma no bɛhyɛ Asafo Bible Adzesua a wɔbɛyɛ wɔ Christianfo Asetsena ɔfã no ananmu. Ansaana wɔbɛma ɔsom ɔkasa no, Asɛnka Nye Asetsena Nhyiamu eguamutsenanyi no bɔbobɔ nhyiamu no ne fã a woewie no do, ɔbɛkã dza wobosusu ho wɔ dapɛn a odzi hɔ no, ɔdze nkaabɔ biara a no hia no bɛma, ɔbɛkenkan nkrataa biara a no ho hia, na afei ɔaato nsa afrɛ ɔmansin do hwɛfo no. Sɛ ɔmansin do hwɛfo no ma ne kasa no wie a, ɔbɛma wɔatow ndwom a ɔnoara apaw ma wɔdze aapon nhyiamu no. Sɛ ɔmansin do hwɛfo bɛsera asafo no a, ɔnnsɛ dɛ wɔyɛ esuafo dwumadzi wɔ asa kakraba no do wɔ kasa a asafo no dze yɛ nhyiamu no mu. Sɛ asafo a ɔmansin do hwɛfo abɛsera hɔn no hwɛ kuw bi a wɔkã kasa fofor do a, kuw no botum ayɛ hɔn nhyiamu no. Naaso, sɛ ɔmansin do hwɛfo no rebɛma ɔsom ɔkasa no a, ɔno ɔsɛ dɛ dɛm kuw no bɛka asafo a ɔhwɛ hɔn do no ho.\n11. Dapɛn A Wɔbɔkɔ Ɔmansin Anaa Ɔmantɔw Ehyiadzi: Sɛ asafo no bɔkɔ ɔmansin anaa ɔmantɔw ehyiadzi bi a, wɔrennyɛ asafo nhyiamu biara wɔ dɛm dapɛn no mu. Ɔsɛ dɛ wɔdze dza wobosusu ho wɔ dɛm dapɛn nhyiamu no ase no yɛ ebusua som anaa ankorankor adzesua.\n12. Dapɛn A Wɔbɛyɛ Nkaadzi No: Sɛ Nkaadzi da no si wɔ dapɛn finimfin a, wɔrennyɛ Asɛnka Nye Asetsena Nhyiamu ho nhyehyɛɛ biara. Naaso, ɔnnsɛ dɛ wotwa asɛnka nhyehyɛɛ mu wɔ Nkaadzi da no.\n13. Asɛnka Nye Asetsena Nhyiamu Do Hwɛfo: Mpanyimfo kuw no bɛpaw ɔpanyin kor ma ɔaasom dɛ Asɛnka Nye Asetsena Nhyiamu do hwɛfo. Ɔsɛ dɛ ɔhwɛ hu dɛ nhyiamu yi ho ntotoe nyinara deda n’akwan mu na wɔayɛ no dɛ mbrɛ akwankyerɛ ahorow yi tse. Ɔsɛ dɛ ɔtaa nye ɔfotufo boafo no dzi nkitaho. Sɛ Asɛnka Nye Asetsena Nhyiamu Dwumadzi Nwoma ma bosoom bi nya ba a, Asɛnka Nye Asetsena Nhyiamu do hwɛfo no bɛhyehyɛ esuafo dwumadzi a ɔwɔ dɛm bosoom no mu no. (Hwɛ nkyekyɛmu 4.) Ɔsɛ dɛ osuanyi biara nsa ka no dwumadzi no annyɛ hwee koraa no adapɛn ebiasa ansaana da a ɔdze bɛyɛ dwumadzi no edu do. Ɔsɛ dɛ ɔhyehyɛ dwumadzi no wɔ Hɛn Asɛnka Nye Christianfo Asetsena Nhyiamu Dwumadzi (S-89) fɔɔm no do.\n14. Asɛnka Nye Asetsena Nhyiamu Eguamutsenanyi: Dapɛn biara, ɔpanyin kor bɔsom dɛ eguamutsenanyi wɔ Asɛnka Nye Asetsena Nhyiamu no ase. (Sɛ mpanyimfo a wɔwɔ hɔ no nndɔɔ sõ, na sɛ no ho behia a, wobotum ama asomfo a wɔfata ayɛ bi.) Ɔno na obesiesie mbue-enyim nsɛm nye nsɛm a wɔdze wie no, afei ɔno na ɔnye etsiefo no bosusu mbrɛ yebotum abɔ nkɔmbɔ ho video ahorow no nye video ahorow a wɔdze bobue adzesua fofor ano wɔ Nkyerɛkyerɛ nwomaba no mu no ho. Ɔno so na ɔbɔto nsa afrɛ obiara a ɔwɔ dwumadzi wɔ nhyiamu no ase no. Sɛ mpanyimfo no nndɔɔ sõ a, obotum ayɛ dwumadzi ahorow no bi wɔ nhyiamu no ase. Sɛ ɔroto nsa afrɛ obi ma ɔaabɛyɛ no dwumadzi anaa wɔyɛ dwumadzi bi wie na ɔrekã ho asɛm a, ɔnnsɛ dɛ ɔkasa pii. Mpanyimfo kuw no na ɔsɛ dɛ wɔpaw mpanyimfo a wɔfata ma dɛm dwumadzi yi. Wɔbɛma mpanyimfo a wɔbɛfata no ayɛ eguamutsenafo ofi ber to ber. Wobotum ama Asɛnka Nye Asetsena Nhyiamu do hwɛfo no ayɛ eguamutsenanyi mpɛn pii akyɛn mpanyimfo nkaa a wɔfata no, naaso asafo no ne nsɛm tsebea ahorow na ɔbɛkyerɛ. Sɛ ɔpanyin bi fata dɛ ɔyɛ Asafo Bible Adzesua a, nna ɔno obotum afata dɛ ɔyɛ nhyiamu eguamutsenanyi so. Naaso yɛserɛ, mma hom werɛ mmfir dɛ, ɔpanyin a ɔbɛyɛ eguamutsenanyi no, ɔyɛ ahwehwɛdze dɛ ɔdze nkamfo nye afotu a ɔdɔ wɔ mu ma hɔn a wɔbɛyɛ esuafo dwumadzi no, na ɔsɛ dɛ afotu na nkamfo no so boa esuafo no. Ɔsɛ dɛ eguamutsenanyi no hwɛ hu dɛ wɔbɔpon nhyiamu no wɔ ber ano. (Hwɛ nkyekyɛmu 6 na 9.) Sɛ kwan wɔ bamba no do na sɛ eguamutsenanyi no pɛ a, wobotum dze akasamu bi esi hɔ ama no, na aber a ogyina ho roto nsa afrɛ obi a ɔwɔ dwumadzi no, nna nyia ɔwɔ dwumadzi no so ebegyina asɛnkadaka no ho. Dɛmara so na sɛ eguamutsenanyi no pɛ a, obotum atsena pon bi ho wɔ bamba no do ber a osuanyi a ɔreyɛ Bible akenkan no reyɛ no dwumadzi no, nye ber a wɔreyɛ (dwumadzi ahorow a ɔwɔ) Tu Mpon Wɔ Asɛnka Edwuma No Mu no. Iyi remma wɔnnsɛɛ ber.\n15. Mpanyimfo Ntamu Nkitahodzifo: Sɛ woyi esuafo dwumadzi no si nkyɛn a, mpanyimfo ntamu nkitahodzifo no na ɔbɛhyehyɛ dwumadzi a aka wɔ nhyiamu no mu nyina. Afei so, hɔn a mpanyimfo kuw no apen hɔn do dɛ wɔnyɛ eguamutsenafo no so, mpanyimfo ntamu nkitahodzifo no na ɔbɛhyehyɛ nyia dapɛn biara ɔbɛyɛ nhyiamu eguamutsenanyi. Ɔsɛ dɛ mpanyimfo ntamu nkitahodzifo no hwɛ hu dɛ hɔn a wɔwɔ dwumadzi wɔ nhyiamu no ase no nyina edzin bɔ nkaabɔ-pon no do, na ɔnye Asɛnka Nye Asetsena Nhyiamu do hwɛfo no bɔbɔ mu ayɛ no dɛm.\n16. Ɔfotufo Boafo: Aber biara a ɔbɛyɛ yie no, ɔbɛyɛ papa dɛ wɔbɛma ɔpanyin bi a no ho akokwaa wɔ ɔkasa mu edzi dɛm dwuma yi. Ɔfotufo boafo no n’edwuma nye dɛ, sɛ no ho behia a, wɔ kukua mu no, ɔdze afotu bɛma mpanyimfo na asomfo wɔ ɔkasa dwumadzi biara a wɔbɛyɛ no ho. Dɛm dwumadzi ahorow yi botum ayɛ ɔkasa ahorow a wɔma wɔ Asɛnka Nye Asetsena Nhyiamu ase, bagua mu ɔkasa, Ɔweɔn-Aban Adzesua anaa Asafo Bible Adzesua n’akenkan na no do hwɛ. (Hwɛ nkyekyɛmu 9.) Sɛ mpanyimfo dodow bi a wɔawea wɔ ɔkasa na nkyerɛkyerɛ mu wɔ asafo no mu a, wobotum asesa mu afe biara na ɔpanyin fofor bi so a ɔfata aasom dɛ ɔfotufo boafo. Iyi nnkyerɛ dɛ sɛ ɔpanyin anaa ɔsomfo bi yɛ dwumadzi biara wie a, ɔsɛ dɛ ɔfotufo boafo no ma no afotu.\n17. Asa Kakraba: Sɛ esuafo no dɔɔ sõ a, wobotum ayɛ nhyehyɛɛ ma wɔaayɛ esuafo dwumadzi no bi so wɔ asa afofor mu. Ɔsɛ dɛ asa kakraba biara nya ɔfotufo a ɔfata, na sɛ ɔbɛyɛ yie a, ɔsɛ dɛ wɔma ɔpanyin bi yɛ. Sɛ no ho behia a, wobotum ama ɔsomfo a ɔfata ayɛ. Ɔsɛ dɛ mpanyimfo kuw no paw nyia obotum edzi dɛm dwuma yi, afei so, ɔsɛ dɛ wosusu ho hwɛ dɛ no ho behia dɛ wɔma nyimpa kor noara yɛ aber nyina, anaadɛ ɔsɛ dɛ wɔsesa mu. Ɔsɛ dɛ ɔfotufo no dzi akwankyerɛ a wɔdze ama wɔ nkyekyɛmu 8 no do. Sɛ wɔbɛyɛ nhyiamu wɔ asa kakraba kor anaa dza ɔbor dɛm mu a, ɔno sɛ wowie Pɛnsapɛnsa Bible Mu ɔfã a ɔwɔ Akoradze A Ofi Nyankopɔn N’asɛm Mu no a, ɔsɛ dɛ wɔma esuafo no kɔ asa kakraba anaa nkakraba no mu. Sɛ wowie Tu Mpon Wɔ Asɛnka Edwuma No Mu ɔfã no wɔ nhyiamu no ase a, ɔsɛ dɛ wɔbɛka asafo no mufo nkaa no ho. Sɛ worususu video bi ho na sɛ ɔbɛyɛ yie a, ɔsɛ dɛ hɔn a wɔwɔ asa kakraba no mu no tsena hɔ ara na wɔhwɛ video no bi anaa wotsie nkɔmbɔtwetwe no bi. Sɛ ɔnntse dɛm so a, ɔsɛ dɛ ɔfotufo no dze efir kakraba bi tse dɛ fon, tablɛt anaa laptop yi video no kyerɛ hɔn na wosusu ho.\n18. Video Ahorow: Wobesiesie video ahorow bi ma wɔaahwɛ wɔ nhyiamu yi ase. Wɔdze video a wɔdze bɛyɛ dapɛn finimfin nhyiamu no bɔto JW Library app no do, na wobotum enya no wɔ elɛktrɔnek mfir ahorow do. Sɛ woyi mbrɛ yebotum abɔ nkɔmbɔ ho video ahorow no wɔ Asɛnka Nye Asetsena Nhyiamu no ase wie a, ɔwɔ mu ara a, wobotum eyi wɔ asɛnka nhyiamu ase.\nText Kyerɛ no mu dza epɛ dɛ etwẽ na ekenkan Hɛn Asɛnka Nye Christianfo Asetsena Nhyiamu Ho Akwankyerɛ


Wo busuani bi awu ama woredi awerɛhow anaa? Sɛ saa a, wobɛyɛ dɛn agyina yawdi no ano? Hwɛ sɛnea Bible boaa mmabun mmiɛnsa bi ma wogyinaa saa ɔhaw yi ano.\nMfiase no, na ɛte sɛ nea me papa ti pae no kɛkɛ. Nanso, tipae no yɛɛ kɛse. Enti me maame frɛɛ ambulanse ma wɔbɛfaa no kɔe. Besi nnɛ, meda so ara kae bere a nɛɛsefo no refa no akɔ no. Ná minnim sɛ merenhu me papa bio. Nnansa akyi, me papa nyaa yare bi wɔ ne ntini mu ma owui. Ná madi mfe nsia pɛ.\nMfe pii twaa mu, nanso na meda so ara te nka sɛ meka ho bi na me papa wui. Ɛyɛ a mekae bere a nɛɛsefo no refa no akɔ no, na mibisa me ho sɛ: ‘Ná migyina hɔ reyɛ dɛn? Adɛn na manyɛ ho biribi?’ Sɛ mihu nkwakoraa anaa mmerewa a wɔwɔ yare bi a, mibisa me ho sɛ: ‘Adɛn na wonwui, na me papa deɛ wawu?’ Bere rekɔ so no, me maame boaa me ma mekaa sɛnea mete nka no ho asɛm. Afei nso, yɛn mfɛfo Yehowa Adansefo boaa yɛn paa.\nEbinom ka sɛ, sɛ asɛm bi si na ɛhɔ ara wudi awerɛhow a, ɛnkyɛ na wo ho atɔ wo. Nanso me deɛ, mannya no saa. Midii bɛyɛ mfe dumiɛnsa ansa na meredi m’awerɛhow.\nAfotu a mewɔ ma mmofra a wɔn awofo awu ni: “Ka sɛnea wote nka no ho asɛm kyerɛ obi. Sɛ asɛm bi a ɛyɛ yaw to wo na woamfa anhyɛ wo mu, na mmom woka ho asɛm kyerɛ obi ntɛm a, ebia ɛbɛboa wo paa.”\nSɛ metena ase na medwennwene nneɛma a akɔ so wɔ m’asetenam no ho a, ɛyɛ me yaw sɛ me papa nni hɔ. Nanso Bible mu asɛm a ɛwɔ Adiyisɛm 21:4 no kyekye me werɛ. Ɛka sɛ ɛrenkyɛ Onyankopɔn ‘bɛpopa [yɛn] aniwam nusu nyinaa, na owu nni hɔ bio, na awerɛhow ne osu ne yaw nso nni hɔ bio.’\nMede nneɛma pii kae me papa. Ɛtɔ mmere bi a, na me ne no koyi nam. Ɛyɛ nso a yɛkɔtena mmepɔw so gye yɛn ani. Ná ɔpɛ mmepɔw so paa.\nMe papa benyaa komayare ma ɛkyɛe kakra; mekae sɛ meyɛ abofra kumaa no, mekɔsraa no wɔ ayaresabea bɛyɛ pɛnkoro anaa mprenu. Nanso na minnim sɛ ne yare no mu yɛ den saa. Bere a midii mfe nkron no, komayare no kum me papa.\nBere a owui no, misui paa. Misui araa ma na me home reyɛ atew, enti na mempɛ sɛ mene obiara kasa. M’asetenam paa deɛ, minnye nni sɛ biribi ayɛ me yaw sen saa da. M’abam bui araa ma na minhu nea menyɛ bio. Ná medɔm mmabun kuw bi wɔ m’asɔre mu. Mfiase no, kuw no yɛɛ sɛ wɔbɛboa me, nanso ankyɛ na wɔtoo wɔn adwenem. Ná m’asɔrefo ka nsɛm bi te sɛ: “Wo papa deɛ, ne bere na aso,” “Nyame na ato nsa afrɛ no.” Ebi nso kaa sɛ, “Saa bere yi deɛ, ɔwɔ soro.” Ná saa nsɛm no ntɔ m’asom. Nanso, na minnim nea Bible kyerɛkyerɛ ankasa wɔ saa asɛm no ho.\nAfei me maame fii ase ne Yehowa Adansefo suaa ade. Akyiri yi, me ne me nua kɔkaa ne ho. Yebehuu tebea a awufo wom, ne owusɔre ho awerɛkyekyesɛm a Onyankopɔn de ahyɛ yɛn bɔ. (Yohane 5:28, 29) Nanso Bible mu asɛm a ɛboaa me paa ne nea ɛwɔ Yesaia 41:10 no. Ɛhɔ na Onyankopɔn kaa sɛ: “Nsuro efisɛ meka wo ho. Mma w’ani nnyɛ wo totɔtotɔ, na mene wo Nyankopɔn. Mɛhyɛ wo den. Mɛboa wo.” Bere a meredi awerɛhow na mibehui sɛ Yehowa ka me ho no, ɛkyekyee me werɛ paa, na ɛda so ara kyekye me werɛ.\nBere a na madi mfe nson no, me maame nyaa kokoram ma owui. Da mũ no nyinaa na ɛte sɛ nea mereso dae. Mekae sɛ owuu wɔ fie, na na me nanabarima ne me nanabaa wɔ hɔ. Mekae sɛ na obiara ayɛ dinn. Mekae nso sɛ saa anwummere no, yedii nkosua a yɛakyew. Ná ɛte sɛ nea nkakrankakra me wiase nyinaa redan abutuw no.\nSaa bere no m’adwene yɛɛ me sɛ, ɛsɛ sɛ meyɛ me ho te sɛ nea biribiara nsii na ama matumi aboa me nua kumaa no. Enti mekaa m’awerɛhow hyɛe. Ɛde besi nnɛ, sɛ biribi haw me a, mebɔ mmɔden sɛ mede besie. Nanso ɛmmoa me.\nMekae sɛnea Yehowa Adansefo a wɔwɔ yɛn mpɔtam no yii ɔdɔ adi kyerɛɛ yɛn na wɔboaa yɛn no. Saa bere no, na afei na yɛafi ase rekɔ nhyiam wɔ Ahenni Asa so. Nanso yɛkɔ a, asafo no mufo befum yɛn ho te sɛ nea yɛne wɔn abɔ abusua akyɛ. Bɛyɛ afe baako deɛ, menkae sɛ me papa noaa aduan anwummere da; anwummere biara na obi de aduan brɛ yɛn.\nBible mu asɛm baako a ɛyɛ me dɛ paa ne Dwom 25:16, 17. Ɛhɔ no, odwontofo no srɛɛ Onyankopɔn sɛ: “Dan w’ani kyerɛ me, na dom me, efisɛ mayɛ ankonam, na mayɛ mmɔbɔ. Me koma mu ahohia adɔɔso; gye me fi m’adwennwen mu.” Mabehu sɛ, sɛ wo werɛ how a, ɛnkyerɛ sɛ aka wo nko ara. Onyankopɔn ka wo ho. Wei kyekye me werɛ. Bible no aboa me ma makɔ so abɔ me bra. Afei nso, ɛma mede m’adwene si nneɛma pa so mmom; te sɛ owusɔre ho awerɛkyekyesɛm a ɛwɔ Bible mu no. Mewɔ anidaso sɛ daakye mehu me maame bio wɔ paradise wɔ asase yi so. Mehu no no, na ɔte apɔw paa.—2 Petro 3:13.\nAwerɛkyekyesɛm a Bible ka kyerɛ wɔn a wɔredi awerɛhow no, wopɛ sɛ wuhu ho nsɛm pii? Wubetumi atwe “Bere a Obi a Wodɔ No Awu” nhoma no a wuntua hwee. Kɔ www.jw.org/tw, na kɔ NHOMA > NHOMA NE NHOMAWA.


Ahenni no Bɛyɛ Onyankopɔn Apɛde Wɔ Asase So | Onyankopɔn Ahenni\nAhenni no bɛma Onyankopɔn bɔhyɛ a ɛfa adesamma ne asase ho nyinaa abam\n1, 2. (a) Dɛn nti na ɛtɔ mmere bi a ebetumi ayɛ den sɛ yebegye adi sɛ Paradise bɛba ampa? (b) Dɛn na ebetumi aboa yɛn ma gyidi a yɛwɔ wɔ Onyankopɔn bɔhyɛ ahorow mu no mu ayɛ den?\nONUA nokwafo bi aba asafo nhyiam ase a wabrɛ. Ná n’adwumam panyin bi a ɔyɛ nhyɛ ateetee no saa da no, n’abusua a ɔrehwɛ wɔn ho dadwen ahyɛ no so, na yare bi a abɔ ne yere nso agyaw no adwinnwen. Bere a wofii ase too dwom a wɔde fii dwumadi no ase no, ne koma tɔɔ ne yam, na n’ani gyei sɛ ɔne ne nuanom ahyiam wɔ Ahenni Asa so. Ná dwom no fa anidaso a yɛwɔ sɛ yɛbɛtena Paradise no ho, na na emu nsɛm no ka sɛ ontwa saa anidaso no ho mfonini wɔ n’adwenem na ɔmfa no sɛ ɔwɔ hɔ bi. N’ani gye saa dwom no ho paa, na bere a ɔne n’abusua reto no, anidaso nsɛm a ɛwom no kyekyee ne werɛ.\n2 So woate nka saa pɛn? Yɛn mu dodow no ara ate nka saa pɛn. Nanso, nokwasɛm ne sɛ, nhyehyɛe dedaw yi mu asetena betumi ama ayɛ den ama yɛn paa sɛ yebegye adi sɛ Paradise bɛba ampa. Yɛte “mmere a emu yɛ den” mu, na wiase yi mu asetena nte sɛ paradise koraa. (2 Tim. 3:1) Dɛn na ebetumi aboa yɛn ma yɛagye adi sɛ yɛn anidaso no bɛbam ankasa? Bio nso, yɛyɛ dɛn hu ankasa sɛ Onyankopɔn Ahenni no bedi adesamma nyinaa so nnansa yi ara? Momma yensusuw Yehowa nkɔmhyɛ bi a ne nkurɔfo a wɔtenaa ase tete no huu ne mmamu kakraa bi no ho nhwɛ. Ɛno akyi no, yebesusuw sɛnea saa nkɔmhyɛ no ne nkɔmhyɛ ahorow a ɛtete saa renya mmamu seesei no ho. Afei, bere a saa nkɔmhyɛ ahorow no ahyɛ yɛn gyidi den no, yɛde yɛn adwene besi nneɛma a sɛ saa nkɔmhyɛ no bam a yebenya daakye no so.\nSɛnea Yehowa Dii Ne Bɔhyɛ so Tete Mmere Mu\n3. Bɔhyɛ bɛn na ɛkyekyee Yudafo a na wɔwɔ nkoasom mu wɔ Babilon no werɛ?\n3 Wo de, twa sɛnea na Yudafo a wɔwɔ nkoasom mu wɔ Babilon wɔ afeha a ɛto so asia A.Y.B. mu no asetena te no ho mfonini hwɛ. Wɔwoo wɔn awofo ne wɔn mu pii wɔ nkoasom mu, na na asetena mu yɛ den. Na esiane sɛ na wɔwɔ Yehowa mu gyidi nti, Babilonfo no dii wɔn ho fɛw. (Dw. 137:1-3) Ná Yehowa ahyɛ bɔ sɛ ɔbɛsan de ne nkurɔfo aba wɔn asase so; na na ɛno ne anidaso koro pɛ a Yudafo anokwafo no de mfe pii ahwɛ kwan. Yehowa kae sɛ ɔbɛma saa asase no so asetena ayɛ anigye. Ɔde Yuda asase a na wɔbɛsan asiesie so no mpo totoo Eden turo a na ɛyɛ paradise no ho! (Monkenkan Yesaia 51:3.) Onyankopɔn hyɛɛ saa bɔ ahorow no sɛnea ɛbɛyɛ a ne nkurɔfo benya awerɛhyem, na amma wɔn adwenem anyɛ wɔn nãã. Ɔkwan bɛn na ɔfaa so yɛɛ saa? Momma yensusuw nkɔmhyɛ ahorow pɔtee bi ho nhwɛ.\n4. Dɛn na Yehowa yɛe de maa Yudafo no nyaa awerɛhyem sɛ wobenya ahobammɔ wɔ wɔn asase so?\n4 Ahobammɔ. Ɛnyɛ paradise asase ankasa na na saa nkurɔfo a wɔwɔ nkoasom mu no bɛsan akɔ so, na mmom asase bi a ɛwɔ akyirikyiri a na ada mpan mfe 70, asase bi a na wɔn mu dodow no ara nkɔɔ so da. Saa bere no, na agyata, mpataku, asebɔ, ne nkekaboa foforo abu so wɔ Palestina asase no so. Ebia, abusua ti bi bedwinnwen ho sɛ, ‘Mɛyɛ dɛn abɔ me yere ne me mma ho ban? Na mɛyɛ dɛn abɔ me nguan ne m’anantwi nso ho ban?’ Ɛnyɛ nwonwa sɛ obi bedwinnwen saa nsɛm yi ho. Afei, momma yɛnsan nsusuw Onyankopɔn bɔhyɛ a ɛwɔ Yesaia 11:6-9 no ho nhwɛ, na yɛnhwɛ sɛnea ɛbɛyɛ sɛ saa asɛm no kyekyee wɔn werɛ. (Monkenkan.) Yehowa de anwensɛm a ɛyɛ dɛ yi maa wɔn a na wɔwɔ nkoasom mu no ma wonyaa awerɛhyem sɛ ɔbɛbɔ wɔne wɔn nyɛmmoa ho ban. Ná nwura a gyata bɛwe no kyerɛ sɛ, ɔrenkyere Yudafo no anantwi bio. Ná ɛnsɛ sɛ anokwafo no suro saa nkekaboa no. Yehowa hyɛɛ bɔ sɛ asɛmmɔne biara rento ne nkurɔfo wɔ Yuda asase a na wɔasan asiesie so no so, na saa ara nso na na asɛmmɔne biara rento wɔn wɔ sare so ne kwae mu mpo.—Hes. 34:25.\n5. Nkɔmhyɛ ahorow bɛn na ɛboaa Yudafo a na wofi nkoasom mu reba wɔn asase so no ma wonyaa ahotoso sɛ Yehowa bɛma wɔanya aduan ma abu wɔn so?\n5 Aduan bebu so. Nneɛma foforo nso wɔ hɔ a na wobetumi adwinnwen ho. Ebi ne sɛ, ‘So metumi anya m’abusua ano aduan wɔ asase a yɛresan akɔ so no so? Ɛhe na yɛbɛtena? So menya adwuma bi ayɛ wɔ hɔ, na ɛhɔ adwuma bɛyɛ papa asen adwumaden a yɛn wuranom hyɛ yɛn ma yɛyɛ wɔ nkoasom mu no?’ Yehowa nam nkɔmhyɛ ahorow so ma wonyaa saa nsɛmmisa no nso ho mmuae. Yehowa hyɛɛ ne nkurɔfo a wɔyɛ osetie no bɔ sɛ ɔbɛma osu atɔ ne bere mu ama wɔn; ɛno nti, asase no bɛma “aduan sɔkyee.” ( Yes. 30:23) Ɛdefa baabi a na Yehowa nkurɔfo bɛtena ne adwuma a wɔbɛyɛ ho de, ɔhyɛɛ wɔn bɔ sɛ: “Wobesisi adan atena mu na wɔayeyɛ bobe nturo adi mu aba. Wɔrensi mma obi mmɛtena mu, na wɔrennua mma obi nni.” ( Yes. 65:21, 22) Nokwasɛm ne sɛ, ná asetena bɛyɛ anigye ama wɔn wɔ akwan pii so asen bere a na wɔyɛ nkoa wɔ Babilonfo abosonsomfo no asase so no. Na wɔn haw ahorow a emu yɛ den paa a ɛma wɔkɔɔ nkoasom mu no nso ɛ? Dɛn na na wɔbɛyɛ wɔ ho?\n6. Yare bɛn na na abɔ Onyankopɔn nkurɔfo no bere tenten, na ɛbɔ bɛn na Yehowa hyɛɛ wɔn a na wofi nkoasom mu resan aba wɔn asase so no?\n6 Honhom fam apɔwmuden. Ná Onyankopɔn nkurɔfo no yare wɔ honhom fam anaa wɔne n’abusuabɔ asɛe bere tenten ansa na wɔrekɔ nkoasom mu. Yehowa nam odiyifo Yesaia so kaa ne nkurɔfo no ho asɛm sɛ: “Eti mũ no nyinaa yare, na koma mũ no nyinaa ayɛ mmerɛw.” ( Yes. 1:5) Ná wɔyɛ anifuraefo ne asotifo wɔ honhom fam, efisɛ wɔkɔɔ so sisiw wɔn aso wɔ Yehowa afotu ho, na wɔkatakataa wɔn ani wɔ akwankyerɛ a ɔde maa wɔn no ho. ( Yes. 6:10; Yer. 5:21; Hes. 12:2) Sɛ wɔn a na wofi nkoasom mu reba no nso yɛ saa ara a, na ahobammɔ bɛn na wobenya? So na wɔn nso renhwere Yehowa anim dom? Hwɛ sɛnea na Yehowa bɔhyɛ yi yɛ awerɛkyekye: “Saa da no, asotifo bɛte nhoma no mu nsɛm, na anifuraefo befi kusuuyɛ ne esum mu ahu ade.” ( Yes. 29:18) Nokwarem no, na Yehowa bɛsa ne nkurɔfo a wateɛ wɔn so ma wɔanu wɔn ho no yare wɔ honhom fam. Sɛ wɔkɔ so ma wɔn aso yɛ mmerɛw na wɔyɛ osetie a, na ɔbɛma wɔn akwankyerɛ ne nimdeɛ a ɛbɛma wɔanya nkwa.\n7. Ɔkwan bɛn so na ɛbɔ ahorow a Onyankopɔn hyɛɛ ne nkurɔfo a na wɔwɔ nkoasom mu no baa mu, na dɛn nti na ɛsɛ sɛ ɛno hyɛ yɛn gyidi den?\n7 So Yehowa dii ne bɔhyɛ ahorow no so? Nsɛm a esisii no ma yenya saa asɛmmisa yi ho mmuae. Wohyiraa Yudafo a wɔsan baa wɔn asase so no ma wonyaa ahobammɔ ne honhom fam ahoɔden, na nneɛma buu wɔn so pii. Ɛho nhwɛso ne sɛ, na aman a wɔatwa Yehowa nkurɔfo ho ahyia no ho yɛ den, na na wɔdɔɔso sen wɔn koraa, nanso Yehowa bɔɔ ne nkurɔfo no ho ban fii wɔn ho. Nkekaboa antɔre Yudafo no nyɛmmoa ase. Nokwasɛm ne sɛ, paradise ho bɔ ahorow a adiyifo te sɛ Yesaia, Yeremia, ne Hesekiel hyɛɛ ho nkɔm no mmamu kakraa bi pɛ na saa Yudafo no hui—nanso Onyankopɔn nkurɔfo no huu nkɔmhyɛ no mmamu a na wohia saa bere no maa wɔn ani gyei. Sɛ yesusuw nea Yehowa yɛ maa ne nkurɔfo saa bere no ho a, ɛbɛma yɛn gyidi mu ayɛ den kɛse. Sɛ bere a saa nkɔmhyɛ ahorow no nyaa mmamu kakra no nkurɔfo no ani gyei a, ɛnde sɛ enya ne mmamu kɛse a, yɛbɛte nka dɛn? Momma yensusuw nea Yehowa ayɛ ama yɛn nnɛ no ho nhwɛ.\nSɛnea Yehowa Afi Ase Ama Ne Bɔhyɛ Ahorow Rebam Wɔ Yɛn Bere Yi So\n8. “Asase” bɛn na Onyankopɔn nkurɔfo wɔ nnɛ?\n8 Ɛnnɛ, Yehowa nkurɔfo nyɛ ɔman biako, na saa ara nso na wɔn nyinaa nte ɔman biako mu. Mmom no, Kristofo a wɔasra wɔn no yɛ honhom fam man, “Onyankopɔn Israel.” (Gal. 6:16) Wɔn ahokafo a wɔyɛ “nguan foforo” no akɔka wɔn ho wɔ wɔn honhom fam “asase” a ɛte sɛ ɔman no so, na wɔde biakoyɛ resom Yehowa Nyankopɔn wɔ hɔ. Enti, Yehowa som ne ade titiriw wɔ wɔn asetena mu. ( Yoh. 10:16; Yes. 66:8) Na “asase” bɛn na Yehowa de ama yɛn? Ɛyɛ honhom fam paradise. Ɛhɔ na Onyankopɔn bɔhyɛ ahorow a ɛfa Eden asetena ho no renya mmamu kɛse wɔ honhom fam. Momma yensusuw nkɔmhyɛ no mmamu no bi ho nhwɛ.\n9, 10. (a) Ɔkwan bɛn so na nkɔmhyɛ a ɛwɔ Yesaia 11:6-9 no renya mmamu nnɛ? (b) Adanse bɛn na ɛwɔ hɔ a ɛkyerɛ sɛ Onyankopɔn nkurɔfo wɔ asomdwoe?\n9 Ahobammɔ. Yehu biakoyɛ ne asomdwoe ho asɛm a ɛyɛ anigye wɔ nkɔmhyɛ a ɛwɔ Yesaia 11:6-9 no mu. Asomdwoe ne biakoyɛ wɔ wuram mmoa ne nnipa ne wɔn afieboa ntam. So saa asɛm no anya mmamu nnɛ wɔ honhom fam? Yiw! Wɔakyerɛ nea enti a mmoa a wɔte saa no renyɛ bɔne na wɔrensɛe ade bio no wɔ nkyekyɛm 9. Ɛka sɛ: “Efisɛ Yehowa ho nimdeɛ bɛhyɛ asase so mã sɛnea nsu akata po so no.” So “Yehowa ho nimdeɛ” tumi ma mmoa sesa wɔn su? Dabi, mmom no, nnipa na sɛ wɔba behu Ɔsorosoroni Nyankopɔn no na wosuasua sɛnea ɔyɛ n’ade asomdwoe mu no a, wɔsesa wɔn su ahorow. Ɛno nti, sɛ yɛhwɛ yɛn honhom fam paradise no mu nnɛ a, yetumi hu saa nkɔmhyɛ no mmamu a ɛma akomatɔyam no. Esiane sɛ Kristo akyidifo no wɔ Ahenni nniso no ase nti, wɔresua sɛ wɔbɛtow su ahorow a ɛyɛ hu te sɛ mmoa de no agu, na wɔne wɔn nuanom a wɔne wɔn resom Onyankopɔn no atena asomdwoe ne biakoyɛ mu.\n10 Sɛ nhwɛso no, yɛasusuw nea enti a Kristofo mfa wɔn ho nhyehyɛ wiase no nsɛm mu ho wɔ nhoma yi mu. Yɛahu Kyerɛwnsɛm no mu nsɛm a enti Onyankopɔn nkurɔfo mfa wɔn ho nhyehyɛ wiase no nsɛm mu ne ɔtaa a ama wɔahyia no nso. Wɔ saa wiase a basabasayɛ ahyɛ mu mã yi mu no, so ɛnyɛ nwonwa sɛ yɛwɔ nnipadɔm bi a sɛ wohunahuna wɔn sɛ wobekum wɔn mpo a, wɔremfa wɔn ho nhyɛ basabasayɛ biara mu? Hwɛ sɛnea eyi yɛ adanse a edi mũ koraa sɛ Mesia Ahenni no so Hene no manfo wɔ asomdwoe te sɛ nea Yesaia kaa ho asɛm no! Yesu kae sɛ ɔdɔ a n’akyidifo bɛdodɔ wɔn ho no na wɔde behu wɔn. ( Yoh. 13:34, 35) Wɔ asafo no mu no, Kristo nam “akoa nokwafo ne ɔbadwemma” no so de nkakrankakra rekyerɛkyerɛ nokware Kristofo nyinaa ma wɔayɛ nnipa a wɔpɛ asomdwoe, wɔwɔ ɔdɔ, na wodwo.—Mat. 24:45-47.\n11, 12. Ɔkɔm bɛn na ɛrekum nnipa a wɔwɔ wiase no, nanso ɔkwan bɛn so na Yehowa ama ne nkurɔfo aduan pii?\n11 Aduan bebu so. Honhom fam kɔm rekum nnipa a wɔwɔ wiase no mu no. Bible bɔɔ kɔkɔ sɛ: “Awurade Tumfoɔ Yehowa asɛm ni: ‘Hwɛ, nna bi reba a mɛma ɔkɔm aba asase no so; ɛnyɛ aduankɔm anaa osukɔm, na mmom Yehowa asɛm ho kɔm.’ ” (Amos 8:11) Onyankopɔn Ahenni no manfo no nso, so ɔkɔm de wɔn anaa? Yehowa hyɛɛ nsonsonoe a ɛbɛda ne nkurɔfo ne n’atamfo ntam no ho nkɔm sɛ: “Me nkoa bedidi, na mo de, ɔkɔm bɛde mo. Hwɛ, me nkoa benya biribi anom, na mo de, mo menewam bɛwo. Hwɛ, me nkoa ani begye, na mo de, mo ani bewu.” ( Yes. 65:13) So woahu saa asɛm no mmamu?\n12 Yɛn de, yenya honhom fam aduan pii bere nyinaa te sɛ asubɔnten a emu redɔ na emu retrɛw no. Bere a honhom fam kɔm de nnipa a wɔwɔ wiase no, yɛn de, wɔma yɛn honhom fam aduan pii. Ebi ne Bible ho nhoma ahorow, nsɛm a wɔakyere agu mpaawa so ne video ahorow, asafo nhyiam ne nhyiam akɛse a yɛkɔ, ne nsɛm a wɔde gu yɛn Intanɛt dwumadibea hɔ no. (Hes. 47:1-12; Yoel 3:18) So ɛnyɛ wo anigye sɛ wuhu aduan pii a Yehowa hyɛɛ ho bɔ no wɔ w’asetenam da biara da? So wudidi wɔ Yehowa pon so daa?\nYɛn asafo ahorow no boa yɛn ma yedidi, yenya ahobammɔ, ne ahoɔden wɔ honhom fam\n13. Ɔkwan bɛn so na woahu ɛbɔ a Yehowa hyɛe sɛ anifuraefo aniwa bebue na asotifo aso ate asɛm no mmamu?\n13 Honhom fam apɔwmuden. Ɛnnɛ, nnipa pii na wɔn ani afura na wɔn aso asiw wɔ honhom fam. (2 Kor. 4:4) Nanso, Kristo resa mmerɛwyɛ ne yare ahorow wɔ wiase nyinaa. So woahu anifuraefo a wɔn aniwa abue ne asotifo a wɔn aso ate asɛm pɛn? Sɛ woahu sɛ nkurɔfo abenya Onyankopɔn Asɛm no mu nokware nimdeɛ ma wɔagyae nyamesom mu atosɛm a bere bi wodii akyi ma wɔbɛyɛɛ anifuraefo ne asotifo wɔ nokware no ho no a, ɛnde na woahu saa bɔhyɛ yi mmamu: “Saa da no, asotifo bɛte nhoma no mu nsɛm, na anifuraefo befi kusuuyɛ ne esum mu ahu ade.” ( Yes. 29:18) Afe biara, nnipa ɔpehaha pii nya honhom fam ayaresa a ɛte saa wɔ wiase nyinaa. Sɛ onipa biako fi Babilon Kɛse no mu na ɔne yɛn bɛsom wɔ yɛn honhom fam paradise no mu a, ɛyɛ adanse a edi mũ a ɛkyerɛ sɛ Yehowa bɔhyɛ no anya mmamu!\n14. Adanse ahorow bɛn na sɛ yedwinnwen ho a ɛbɛhyɛ yɛn gyidi den?\n14 Yɛahu adanse a edi mũ wɔ saa nhoma yi ti biara mu a ɛkyerɛ sɛ Kristo de n’akyidifo aba honhom fam paradise mu wɔ awiei bere yi mu. Momma yɛnkɔ so nnwinnwen nhyira pii a yɛrenya wɔ saa paradise no mu nnɛ no ho. Sɛ yɛyɛ saa a, gyidi a yɛwɔ wɔ Yehowa bɔhyɛ ahorow a ɛbɛba daakye mu no mu bɛkɔ so ayɛ den kɛse.\n15. Dɛn nti na yebetumi anya ahotoso sɛ asase bɛdan paradise?\n15 Ɛyɛ Yehowa atirimpɔw fi teteete sɛ ɔbɛma asase nyinaa adan paradise. Ɔde Adam ne Hawa kɔtenaa paradise turo mu, na ɔmaa wɔn ahyɛde sɛ wɔnwo nhyɛ asase so mã na wɔnhwɛ mmoa a wɔwɔ asase so nyinaa so. (Gen. 1:28) Sɛ́ anka Adam ne Hawa bedi ahyɛde yi so no, wokodii Satan akyi tew atua, na wɔde wɔn asefo nyinaa kɔɔ sintɔ, bɔne, ne owu mu. Nanso, Onyankopɔn atirimpɔw ansesa. Sɛ Onyankopɔn ka asɛm a, ɛbam bere nyinaa. (Monkenkan Yesaia 55:10, 11.) Enti, yebetumi anya ahotoso sɛ Adam ne Hawa asefo bɛwo ahyɛ asase yi so mã na wɔadi so, na wɔahwɛ Yehowa abɔde a ɛwɔ asase a adan paradise so no so wɔ ɔdɔ mu. Ebedu saa bere no, na paradise asase so asetena ho nkɔmhyɛ ahorow a wodii kan kaa ho asɛm kyerɛɛ Yudafo a na wɔwɔ nkoasom mu no anya ne mmamu koraa! Momma yensusuw nsɛm a edidi so yi ho nhwɛ.\n16. Dɛn na Bible ka fa ahobammɔ a yebenya wɔ Paradise no ho?\n16 Ahobammɔ. Awiei koraa no, anigyesɛm a ɛwɔ Yesaia 11:6-9 no benya ne mmamu ankasa wɔ honam fam mpo. Asase so baabiara a mmarima, mmea, ne mmofra bɛkɔ no, wɔrensuro. Abɔde biara—sɛ́ ɛyɛ onipa anaa aboa—renhunahuna obiara. Wo de, twa bere a ɛbɛba sɛ asase yi nyinaa bɛyɛ wo fie, wubetumi aguare nsubɔnten, atare, ne ɛpo mu; adi mmepɔw so aforosian; akyinkyin sare so a asiane biara rento wo no ho mfonini hwɛ. Afei, sɛ ade sã nso a, worensuro. Saa bere no, asɛm a ɛwɔ Hesekiel 34:25 no bɛbam ma Onyankopɔn nkurɔfo atumi ‘atena sare so dwoodwoo na wɔadeda kwae mu’ mpo.\n17. Dɛn nti na yebetumi anya ahotoso sɛ Yehowa bɛma yɛn nsa aka nneɛma a yehia ma abu so bere a Ahenni no redi asase nyinaa so tumi no?\n17 Nnuan pii. Wo de, twa bere a yɛrenhu nneɛma a edidi so yi ho mfonini hwɛ: ohia, nnipa a wonnya aduan pa nni, ɔkɔm, anaa nkurɔfo a aban anaa adɔe akuw bi na wɔma wɔn nsa ka wɔn ano aduan. Honhom fam aduan pii a Onyankopɔn nkurɔfo nya nnɛ no yɛ adanse a ɛkyerɛ sɛ ɔkwan biara so, Mesia Ahenni no so Hene no bɛma ne manfo aduan. Bere a na Yesu wɔ asase so no, ɔyɛɛ nhwɛso bi de kyerɛe sɛ obetumi ama bɔhyɛ a ɛte saa abam, efisɛ ɔde paanoo ne mpataa kakraa bi maa nnipa mpempem pii a na ɔkɔm de wɔn ma wodi mee. (Mat. 14:17, 18; 15:34-36; Mar. 8:19, 20) Sɛ Onyankopɔn Ahenni redi asase nyinaa so a, nkɔmhyɛ ahorow a ɛte sɛ eyi benya mmamu wɔ honam fam: “Ɔbɛma osu atɔ agu w’aba a woadua so na w’asase so nnɔbae ama wo aduan sɔkyee. Na da no, wo mmoa benya asase tɛtrɛɛ adidi so.”—Yes. 30:23.\n18, 19. (a) Wote nka dɛn wɔ nkɔmhyɛ a ɛwɔ Yesaia 65:20-22 no ho? (b) Ɔkwan bɛn so na yɛn nna “bɛyɛ sɛ dua nna”?\n18 Ɛnnɛ, nnipa pii na wonni anidaso biara sɛ wobenya wɔn ankasa fie atena mu ama wɔn ho atɔ wɔn, anaasɛ wobenya adwuma a abotɔyam wom na mfaso wɔ so ayɛ. Wɔ saa nhyehyɛe bɔne yi mu no, nnipa bebree te nka sɛ wɔde bere pii yɛ adwumaden nanso wɔn ankasa anaa wɔn mmusua nnya so mfaso ahe biara, na mmom asikafo ne adifudepɛfo na wonya so mfaso kɛse. Wo de, twa sɛnea sɛ saa nkɔmhyɛ yi bam a nneɛma bɛkɔ so no ho mfonini wɔ w’adwenem hwɛ: “Wobesisi adan atena mu na wɔayeyɛ bobe nturo adi mu aba. Wɔrensi mma obi mmɛtena mu, na wɔrennua mma obi nni. Na me man nna bɛyɛ sɛ dua nna, na wɔn a mapaw wɔn no bedi wɔn nsa ano adwuma amee.”—Yes. 65:20-22.\n19 Yɛn nkwa nna a ‘ɛbɛyɛ sɛ dua nna’ no kyerɛ dɛn? Fa no sɛ wugyina dua kɛse bi ase redwinnwen mfe dodow a dua no adi ho. Ebetumi aba sɛ dua no besii hɔ bere tenten ansa na wɔrewo w’awofo nananom mpo. So saa asɛm yi remma wo ho nnwiriw wo? Wubetumi anya adwene sɛ sɛ wobɛkɔ so atena sintɔ mu sɛnea wote nnɛ yi a, ɛda adi sɛ, wubewu na dua a ɛte saa no da so si hɔ, na ɛbɛkɔ so asi hɔ bere tenteenten a biribiara renhaw no. Hwɛ sɛnea Yehowa fi ayamye mu ama yɛn awerɛhyem sɛ wɔ Paradise a ɛreba no mu no, yɛn ankasa nkwa nna bɛyɛ tenten ne nea asomdwoe wom! (Dw. 37:11, 29) Yɛhwɛ kwan sɛ ebedu bere a owu nni hɔ bio no, nnua a etumi di mfe pii no mpo bɛyɛ yɛn ani so te sɛ sare a efifi na ɛhyew wɔ bere tiaa bi akyi no!\n20. Ɔkwan bɛn so na Ahenni no manfo a wodi nokware no benya apɔwmuden ankasa?\n20 Apɔwmuden. Ɛnnɛ, owu ne yare ka obiara ɛmfa ho baabi a ɔte. Ɔkwan bi so no, yɛn nyinaa yare—owuyare a wɔfrɛ no bɔne aka yɛn. Kristo agyede afɔre no nkutoo na ebetumi asa yɛn yare. (Rom. 3:23; 6:23) Wɔ Mfirihyia Apem Nniso no mu no, Yesu ne ne mfɛfo adedifo no bɛboa yɛn ma yɛanya saa afɔrebɔ no so mfaso koraa, na ɛde nkakrankakra beyi bɔne ho nkekae biara afi nnipa anokwafo so. Saa bere no, Yesaia nkɔmhyɛ no benya mmamu koraa sɛ: “Ɔmanfo no mu biara renka sɛ: ‘Meyare.’ Wɔde asase no sofo bɔne befiri wɔn.” ( Yes. 33:24) Wo de, twa bere a obiara ani remfura, aso rensiw, anaa ɔrenyɛ obubuafo bio no ho mfonini wɔ w’adwenem hwɛ. (Monkenkan Yesaia 35:5, 6.) Yare biara nni hɔ a Yesu rentumi nsa—sɛ́ ɛyɛ honam fam, adwenem, anaa nkate fam de no. Ahenni no manfo a wodi nokware no benya apɔwmuden ankasa!\n21. Dɛn na ɛbɛba owu so, na dɛn nti na saa bɔhyɛ no kyekye wo werɛ?\n21 Na owu a ɛyɛ bɔne akatua a yare taa de ba nso ɛ? Owu yɛ yɛn ‘tamfo a otwa to,’ ɔtamfo biako a bere tiaa bi na wama adesamma ayɛ mmɔbɔ no. (1 Kor. 15:26) Nanso, so owu yɛ ɔtamfo a ne ho yɛ den wɔ Yehowa ani so? Momma yɛnhyɛ nkɔm a Yesaia hyɛe yi nsow. Ɔkae sɛ: “Ɔbɛmene owu akosi daa, na Awurade Tumfoɔ Yehowa bɛpopa obiara aniwam nusu.” ( Yes. 25:8) So wubetumi atwa saa bere no ho mfonini wɔ w’adwenem? Wɔrenyɛ ayi bio, amusiei nni hɔ bio, na awerɛhow remma obiara ntew nusu bio! Nea ɛbɛba ne sɛ, anigye mmom na ɛbɛma yɛatew nusu bere a Yehowa bɔhyɛ a ɛyɛ anigye a ɛne sɛ awufo bɛsɔre aba nkwa mu bio abam no! (Monkenkan Yesaia 26:19.) Saa bere no, ɛyaw pii a owu ama yɛadi no befi hɔ.\n22. Sɛ Mesia Ahenni no yɛ Onyankopɔn apɛde wie wɔ asase so a, dɛn na ebesi?\n22 Ebedu Mfirihyia Apem no awiei no, na Ahenni no awie Onyankopɔn apɛde wɔ asase so, na Kristo de tumidi no bɛma n’Agya. (1 Kor. 15:25-28) Ebedu saa bere no, na adesamma ayɛ pɛ a wɔasiesie wɔn ho sɛ wobegyina sɔhwɛ a etwa to a sɛ woyi Satan fi amoa donkudonku no mu a ɔde bɛba no ano. Ɛno akyi no, Kristo bɛpɛtɛw saa ɔwɔ bɔne no ne n’akyitaafo no nyinaa koraa. (Gen. 3:15; Adi. 20:3, 7-10) Nanso, wɔn a wofi wɔn komam dɔ Yehowa no nyinaa bɛhwɛ daakye a ɛyɛ anigye kwan. Ebia nsɛm foforo biara nni hɔ a ebetumi aboa yɛn ma yɛatwa nea yɛrehwɛ kwan no ho mfonini yiye wɔ yɛn adwenem sen asɛm bi a ɛwɔ Bible no mu no. Saa asɛm no ka sɛ anokwafo benya “Onyankopɔn mma anuonyam ahofadi.”—Rom. 8:21.\nAhenni no bɛma Yehowa bɔhyɛ a ɛfa adesamma ne asase ho no nyinaa abam\n23, 24. (a) Dɛn nti na Onyankopɔn bɔhyɛ ahorow bɛbam ɔkwan biara so? (b) Dɛn na woasi wo bo sɛ wobɛyɛ?\n23 Saa bɔhyɛ ahorow no nyɛ anidaso hunu, nsusuwii hunu, anaa adaeso bi. Yehowa bɔhyɛ ahorow bɛbam ɔkwan biara so! Dɛn nti na yɛreka saa? Momma yɛnkae asɛm a Yesu kae a yesusuw ho wɔ nhoma yi ti a edi kan no mu no. Ɔka kyerɛɛ n’akyidifo no sɛ wɔmmɔ Yehowa mpae sɛ: “W’ahenni mmra. W’apɛde nyɛ hɔ wɔ asase so te sɛ ɔsoro.” (Mat. 6:9, 10) Onyankopɔn Ahenni nyɛ onipa bi nsusuwii kɛkɛ. Ɛyɛ ade a ɛwɔ hɔ ankasa! Ɛredi tumi wɔ soro seesei. Na mfe ɔha ni, ama Yehowa bɔhyɛ ahorow abam wɔ akwan bi so a yetumi hu no pefee wɔ Kristofo asafo no mu. Enti, yebetumi anya ahotoso sɛ sɛ Onyankopɔn Ahenni no ba bedi asase yi nyinaa so tumi a, Yehowa bɔhyɛ nyinaa bɛbam!\n24 Yenim sɛ Onyankopɔn Ahenni bɛba. Yegye di sɛ ɛbɔ biara a Yehowa ahyɛ no bɛbam. Dɛn ntia? Efisɛ ONYANKOPƆN AHENNI REDI TUMI! Asɛm a ɛsɛ sɛ yɛn mu biara bisa ne ho ne sɛ, ‘So Ahenni no redi me so tumi?’ Momma yɛnyɛ nea yebetumi nyinaa mfa mmɔ yɛn bra seesei sɛ Ahenni no manfo anokwafo, na ama yɛanya Ahenni no nniso a ɛyɛ pɛ, na trenee wom no mu atena daa!\nƆkwan bɛn so na Yehowa maa ne bɔhyɛ ahorow a ɛfa Yudafo a na wɔresan afi nkoasom mu aba wɔn asase so no baa mu?\nNhyira bɛn na yenya wɔ honhom fam paradise a Yehowa de ama yɛn no mu?\nNneɛma a ɛbɛba Paradise no mu nea ɛwɔ he na w’ani gye ho paa?\nDɛn na ɛma wugye di sɛ Onyankopɔn Ahenni no wɔ hɔ ampa, na ɛredi tumi seesei?\nTumi a Wɔde Siesie Ade—Yehowa ‘Reyɛ Ade Nyinaa Foforo’\nYehowa de nokware som asi hɔ dedaw. Dɛn na ɔde besi hɔ daakye?


Ɔsɔfopɔn A Obuu Yesu Fɔ\nƆwɛn-Aban—Nea Adesua Nsɛm Wom | January 15, 2006\nKENKAN WƆ Albanian Arabic Bicol Bulgarian Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Ga Georgian German Greek Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Tswana Turkish Twi Ukrainian Urdu Vietnamese\nWƆ November afe 1990 mu no, mmarima bi a na wɔreyɛ prama ne ɔkwan bi a ne tenten bɛyɛ kwansin biako a ɛda Yerusalem Kurow Dedaw no anafo fam ho adwuma no huu biribi a ɛyɛ nwonwa. Afiri a wɔde reyɛ adwuma no kɔpem tete ɔboda bi ma ano buei. Wɔ afeha a edi kan A.Y.B. ne afeha a edi kan Y.B. mu no, na beae yi yɛ amusiei kɛse paa. Nea ɛyɛ nwonwa paa ne ade a wɔn a wotutu fam hwehwɛ tetefo nneɛma mu no hui wɔ aboda no mu no.\nNá nnaka 12 a nnompe wom wɔ aboda no mu. Ná wɔde nnipa a wɔawuwu ma wɔasie wɔn bɛyɛ afe no nnompe a aka no na egu nnaka yi mu. Ná wɔakyerɛw Yehosef bar Caiapha (Kaiafa ba Yosef) din agu nnaka a nnompe wom no mu nea ɛyɛ fɛ paa no ho.\nAdanse kyerɛ sɛ ɛbɛyɛ sɛ ɔboda yi yɛ ɔsɔfopɔn a ɔtraa pon ti ma wodii asɛm a ehia paa a ɛso bi mmae da—nea ɛfa Yesu Kristo ho—no de. Yudani abakɔsɛm kyerɛwfo Josephus kyerɛ sɛ ɔsɔfopɔn yi ne “Yosef, a na wɔsan frɛ no Kaiafa no.” Wɔ Kyerɛwnsɛm mu no, edin a wɔde frɛ no ara ne Kaiafa. Dɛn nti na ne ho asɛm hia yɛn? Dɛn na ɛkaa no ma obuu Yesu fɔ?\nN’abusua ne N’asetra mu Nsɛm\nKaiafa waree Hana a na ɔno nso yɛ ɔsɔfo panyin no babea. (Yohane 18:13) Ɛbɛyɛ sɛ wɔhyehyɛɛ aware no mfe dodow bi ansa na wɔrehyia ayeforo no, efisɛ na mmusua abien no nyinaa mpɛ sɛ wɔn ntam ayɔnkofa no bɛsɛe. Eyi kyerɛ sɛ wogyee bere hwehwɛɛ wɔn anato ahorow mu sɛnea ɛbɛyɛ a obi remfi abusua foforo mu mmɛfra asɔfo abusua no mu. Ná mmusua abien no nyinaa yɛ adefo ne nnipa atitiriw, na ɛbɛyɛ sɛ agyapade akɛse a na ɛwɔ Yerusalem no na ɛma wonyaa wɔn ho. Akyinnye biara nni ho sɛ na Hana pɛ sɛ ohu sɛ ɔbarima a daakye ɔbɛyɛ n’asew no betumi ne no abom abu ɔman no. Ɛte sɛnea na Hana ne Kaiafa nyinaa yɛ Sadukifo fekuw a na ɛwɔ nnipa so nkɛntɛnso kɛse no mufo.—Asomafo Nnwuma 5:17.\nEsiane sɛ na Kaiafa fi asɔfo abusua a wɔwɔ anuonyam kɛse mu no nti, ɛbɛyɛ sɛ wɔde Hebri Kyerɛwnsɛm ne emu nkyerɛkyerɛmu na ɛtetee no. Ebia odii mfe 20 no na ofii ase som wɔ asɔrefie hɔ, nanso mfe a odii ansa na ɔrebɛyɛ ɔsɔfopɔn no de, obiara nnim.\nAsɔfopɔn ne Asɔfo Mpanyin\nMfiase no, na ɔsɔfopɔn dibea no yɛ dibea a wɔde gyaw nkyirimma, na na obi di wɔ ne nkwa nna nyinaa. Nanso wɔ afeha a ɛto so abien A.Y.B. no, Hasmoneafo de anuɔden gyee ɔsɔfopɔn dibea no fii asɔfo abusua no nsam. * Herod Ɔkɛseɛ na na ɔpaw asɔfopɔn san tu wɔn ade so. Eyi ma ɛbɛdaa adi sɛ na ɔno na ɔpaw ɔsɔfopɔn. Ná Roma amradofo no nso yɛ saa ara.\nNsɛm a esisii yi na ɛma wɔhyehyɛɛ kuw bi a Kyerɛwnsɛm no frɛ no “asɔfo mpanyin” no. (Mateo 26:3, 4) Sɛ Kaiafa pa ho a, na nnipa a wɔwɔ kuw yi mu bi ne asɔfopɔn a wɔaba atwam, te sɛ Hana a na wɔatu no ade so nanso na ɔda so ara kura saa abodin no. Wɔn a na wɔka ho bi nso ne asɔfopɔn a wɔwɔ so ne adedawfo abusuafo a wɔbɛn wɔn no.\nRomafo no maa Yudafo atitiriw a na asɔfo mpanyimfo no ka ho no kwan ma wodii nsɛm a na esisi daa wɔ Yudea no ho dwuma. Eyi maa Roma aban no nyaa ɔmansin no so tumi, na na wotumi gyigye tow fi Yudea a wɔnsoma asraafo pii nkɔ hɔ. Ná Roma hwɛ kwan sɛ Yudafo mpanyimfo no bɛhwɛ ama wɔadi mmara so de abɔ wɔn ho ban. Ná Roma amradofo no mpɛ Yudafo akannifo a wɔmpɛ sɛ Roma bedi wɔn so no asɛm. Nanso na biako a wɔbɛyɛ no bɛma Roma nniso no agyina na wɔn nyinaa anya so mfaso.\nEduu Kaiafa bere so no, na ɔsɔfopɔn no ara na ɔyɛ Judafo amammui no kannifo. Quirinius a ɔyɛ Roma amrado wɔ Siria wɔ afe a ɛto so 6 ne 7 Y.B. mu no na ɔpaw Hana sɛ Ɔsɔfopɔn. Rabifo atetesɛm kyerɛ sɛ na adifudepɛ, animhwɛ, nhyɛso ne awudisɛm ahyɛ mmusua a Yudafo a wɔyɛ atitiriw fi mu no mu ma. Nhoma kyerɛwfo bi sususw sɛ na ɔsɔfopɔn Hana bɛhwɛ ama n’asew barima no “anya dibea wɔ asɔrefie hɔ ntɛm; anyɛ yiye koraa no, na dibea a ɛkorɔn a Kaiafa benya no bɛma Hana de no adi dwuma kɛse.”\nWɔ afe 15 Y.B. mu no, Yudea amrado Valerius Gratus tuu Hana ade so. Nnipa afoforo baasa, a Hana babarima ka ho bɛyɛɛ asɔfopɔn toatoaa so wɔ bere tiaa bi mu. Kaiafa bɛyɛɛ ɔsɔfopɔn wɔ bɛyɛ afe 18 Y.B. Pontio Pilato a wɔpaw no sɛ Yudea amrado wɔ afe 29 Y.B. no maa Kaiafa kɔɔ so yɛɛ ɔsɔfopɔn wɔ mfe du a ɔde yɛɛ amrado no nyinaa mu. Kaiafa yɛɛ ɔsɔfopɔn wɔ mfe a Yesu de yɛɛ ne som adwuma ne bere a n’asomafo no fii asɛnka adwuma no ase no mu. Nanso na Kaiafa mpɛ asɛm a Kristofo no reka no.\nWosuro Yesu ne Roma\nKaiafa buu Yesu sɛ ɔmammɔfo a ne ho yɛ hu. Yesu ne asɔfo mpanimfo no anyɛ adwene wɔ sɛnea wɔkyerɛkyerɛ Homedadi ho mmara mu no ho na ɔpam aguadifo a na wɔresesa sika wɔ asɔrefie hɔ no fii hɔ, na ɔkae sɛ wɔredan hɔ “adwowtwafo atɛwee.” (Luka 19:45, 46) Abakɔsɛm akyerɛwfo bi gye di sɛ na Hana abusuafo na wodi gua wɔ asɔrefie hɔ no—na ɛbɛyɛ sɛ ɛno nti na Kaiafa bɔɔ mmɔden sɛ ɔbɛma Yesu agyae asɛm a ɔreka no. Bere a asɔfo mpanyimfo no somaa nkurɔfo sɛ wɔnkɔkyere Yesu no, wɔn ho dwiriw wɔn ara ma wɔde nsapan san kɔe.—Yohane 2:13-17; 5:1-16; 7:14-49.\nSusuw nea esii bere a Yudafo mpanyimfo no tee sɛ Yesu anyan Lasaro no ho hwɛ. Yohane Asɛmpa no ka sɛ: “Ɛnna asɔfo mpanyin ne Farisifo no boaa Sanhedrin no ano ka kyerɛɛ wɔn sɛ: ‘Ɛdɛn na yɛnyɛ, efisɛ onipa yi yɛ nsɛnkyerɛnne bebree? Sɛ yegyaa no saa a, wɔn nyinaa begye no adi, na Romafo no bɛba abɛfa yɛn ha ne yɛn man nyinaa.’” (Yohane 11:47, 48) Sanhedrin no hui sɛ Yesu betumi asɛe tumi a wɔn som no wɔ ne ɔmanfo asomdwoe a na Pilato de ho asodi ato wɔn so no. Ná ade biara a Yudafo bɛyɛ a Romafo bebu no sɛ wɔde retutu ɔman ase no betumi ama wɔde wɔn ho abegye Yudafo nsɛm mu—ɛno nso de, na Sanhedrin no mpɛ sɛ ebesi koraa.\nƐwom sɛ Kaiafa antumi annye tumi a Yesu de yɛɛ anwonwade no ho kyim de, nanso wankyerɛ ne mu gyidi, na mmom ɔpɛɛ kwan a ɔbɛfa so abɔ n’ankasa dibea ne tumi a ɔwɔ no ho ban. Enti ɛbɛyɛ dɛn na wagye atom sɛ wanyan Lasaro? Sɛ́ Sadukini no, na Kaiafa nnye owusɔre nni!—Asomafo Nnwuma 23:8.\nKaiafa abɔnefosɛm bɛdaa adi bere a ɔka kyerɛɛ ne mfɛfo sodifo bi sɛ: “Monnwene nso sɛ eye ma mo sɛ onipa baako bewu ama ɔmanfo na ɔman mũ no nyinaa ansɛe.” Kyerɛwtohɔ no toa so sɛ: “Nanso emfi n’ankasa ne tirim na ɔkaa eyi; na mmom esiane sɛ na ɔyɛ ɔsɔfopɔn saa afe no nti, ɔhyɛɛ nkɔm sɛ etwa sɛ Yesu wu ma ɔman no, na ɛnyɛ ɔman no nko, na mmom sɛnea ɛbɛyɛ na Nyankopɔn bɛka ne mma a wɔabɔ apete no abom ayɛ wɔn biako. Enti efi saa da no ara wɔbɔɔ pɔw sɛ wobekum [Yesu].”—Yohane 11:49-53.\nNá Kaiafa nnim nea ne nsɛm no kyerɛ ankasa. Sɛ́ ɔsɔfopɔn no, na wahyɛ nkɔm. * Ná Yesu wu no so bɛba mfaso, nanso na ɛnyɛ Yudafo no nkutoo na wobenya so mfaso. Na n’agyede afɔrebɔ no bɛma adesamma nyinaa ade wɔn ho afi bɔne ne owu nkoasom mu.\nYudafo asɔfo mpanyin no ne ɔman no mu mpanyimfo boaa wɔn ho ano wɔ Kaiafa fie kosusuw sɛnea wɔbɛkyere Yesu na wɔakum no ho. Ɛbɛyɛ sɛ na ɔsɔfo panyin no ka ho bi na wɔkyerɛɛ sika dodow a wɔde bɛma Yuda Iskariot wɔ Yesu a na obeyi no ama wɔn no ho. (Mateo 26:3, 4, 14, 15) Nanso na onipa baako a wobekum no no ara nnɔɔso mma Kaiafa a na adwemmɔne ayɛ no sɛ yare no. ‘Asɔfo mpanyin no bɔɔ pɔw sɛ wobekum Lasaro nso, efisɛ ɔno nti na Yudafo bebree nyaa Yesu mu gyidi.’—Yohane 12:10, 11.\nNá Kaiafa akoa Malko ka basabasayɛfo kuw a wɔsomaa wɔn sɛ wɔnkɔkyere Yesu no ho. Wodii kan de odeduani no kɔɔ Hana fie ma obisaa no nsɛm, ɛno akyi no wɔde no kɔmaa Kaiafa a na wadi kan ne Yudafo mpanyimfo ahyiam rebedi asɛm anadwo a na mmara mma kwan sɛ wɔyɛ saa no.—Mateo 26:57; Yohane 18:10, 13, 19-24.\nAdansekurumfo a na wɔn adwene nhyia a wodii adanse tiaa Yesu no amma Kaiafa anyae nea ɔpɛ sɛ ɔyɛ no. Ná ɔsɔfopɔn no nim adwene a ne mfɛfo a ɔne wɔn abɔ pɔw bɔne no kura wɔ obiara a ɔbɛfrɛ ne ho Mesia no ho. Enti ɔpɛe sɛ ohu sɛ Yesu de saa abodin no ato ne ho so anaa. Yesu buaa wɔn a na wɔrebɔ no sobo no sɛ wobehu sɛ “ɔte tumi nsa nifa na ofi ɔsoro mununkum mu reba.” Ahometew nti, “ɔsɔfopɔn no sunsuanee n’atede nguguso mu kae sɛ: ‘Waka abususɛm! Adansefo bɛn bio na yehia?’” Sanhedrin no adwene kɔɔ bɛnkoro mu kae sɛ Yesu fata owu.—Mateo 26:64-66.\nSɛ wobekum obi a, na ɛsɛ sɛ Romafo no pene so. Esiane sɛ Kaiafa na na ɔyɛ Romafo no ne Yudafo no ntamgyinafo nti, ɛbɛyɛ sɛ ɔno na ɔde asɛm no kɔtoo Pilato anim. Bere a Pilato pɛe sɛ ogyae Yesu no, ɛda adi sɛ Kaiafa ka ho bi na wɔteɛɛm sɛ: “Bɔ no asɛndua mu! Bɔ no asɛndua mu!” no. (Yohane 19:4-6) Ɛbɛyɛ sɛ Kaiafa na ɔhyɛɛ nkurɔfo akuwakuw no sɛ wɔnyɛ dede nka sɛ wonnyae owudifo no mmom na wonkum Yesu no. Ebetumi nso aba sɛ Kaiafa ne asɔfo mpanyin no nyinaa na ɛboom de nyaatwom kae sɛ: “Yenni ɔhene biara sɛ Kaesare.”—Yohane 19:15; Marko 15:7-11.\nKaiafa poo Yesu wusɔre ho adanse a wɔde mae no. Ɔsɔre tiaa Petro, Yohane ne Stefano. Kaiafa na ɔmaa Saulo tumi sɛ ɔnkɔkyere Kristoni biara a obehu no wɔ Damasko no. (Mateo 28:11-13; Asomafo Nnwuma 4:1-17; 6:8–7: 60; 9:1, 2) Nanso wɔ afe 36 Y.B. mu no, Vitellius a ɔyɛ Roma amrado wɔ Siria no tuu Kaiafa ade so.\nNsɛm a Yudafo akyerɛw no nka Kaiafa ne n’abusua ho asɛmpa biara. Sɛ nhwɛso no, Babilonfo Talmud no ka sɛ: “Hanin [Hana] ne n’abusua nti, asɛm ato me, esiane wɔn kɔnkɔnsa nti, madi amia.” Saa abooboodi yi fa hyia a na wohyiam wɔ sum ase de pɛ kwan a wɔbɛfa so ahyɛ ɔmanfo so no ho.\nNea Yesua Fi Kaiafa Asetra Mu\nNhomanimfo bi kae sɛ na asɔfopɔn no yɛ nnipa bi a “wɔn asɛm yɛ den, wɔyɛ anitefo, na wogye wɔn ho di—na ɛbɛyɛ sɛ na wɔyɛ ahantan.” Ahantan amma Kaiafa annye Mesia no antom. Enti sɛ nnipa a wɔwɔ hɔ nnɛ po asɛm a Bible no ka a, ɛnsɛ sɛ ɛyɛ yɛn nwonwa. Ebinom mpɛ sɛ wogye nokware a ɛwɔ Kyerɛwnsɛm no mu no tom na wogyae gyidi a wokura mu no. Ebinom nso te nka sɛ wɔn dibea nti, ɛmfata wɔn sɛ wɔbɛbrɛ wɔn ho ase abɛyɛ asɛmpakafo. Afei Kristofo gyinapɛn nso pam nnipa a wonni nokware na wɔyɛ difudepɛfo no.\nSɛ́ ɔsɔfopɔn no, na anka Kaiafa betumi aboa ne mfɛfo Yudafo ma wɔagye Mesia no atom, nanso tumi a ɔpɛ nti, obuu Yesu fɔ. Ɛbɛyɛ sɛ saa ɔsɔretia no kɔɔ so kosii sɛ wosiee Kaiafa. Sɛnea ne su te no ma yehu sɛ sɛ obi wu a, ɛnyɛ ne nnompe nko na ɛma wɔkae no. Yɛnam yɛn nneyɛe so betumi anya din pa anaa dimmɔne wɔ Onyankopɔn anim daa.\n^ nky. 9 Sɛ wopɛ Hasmoneafo ho abakɔsɛm a, yɛsrɛ sɛ hwɛ June 15, 2001, Ɔwɛn-Aban, kratafa 27 kosi 30.\n^ nky. 19 Bere bi Yehowa de Bileam a ɔyɛ ɔbɔnefo no dii dwuma ma ɔhyɛɛ Israelfo no ho nkɔm a ɛyɛ nokware.—Numeri 23:1–24:24.\nYosef, Kaiafa babarima\nAdaka a nnompe wom a wohui nnansa yi ara\n[Mfonini Fibea wɔ kratafa 10]\nAdaka a nnompe wom, nkyerɛwee, ne aboda a ɛwɔ akyi no: Courtesy of Israel Antiquities Authority\nShare Share Ɔsɔfopɔn A Obuu Yesu Fɔ\nw06 1/15 kr. 10-13\nAbɔfo Wɔyɛ Henanom?\nAbɔfo Sɛnea Wɔn Nneyɛe Ka Yɛn\n‘Yah, Ne Me Nkwagye’\nMmoadoma Hyɛ Yehowa Anuonyam\nEsra Nhoma no Mu Nsɛntitiriw\nMommma Ɔbonsam Kwan\nMunsiw Satan Kwan, Na Obeguan!\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM January 15, 2006\nShare Share ƆWƐN-ABAN—NEA ADESUA NSƐM WOM January 15, 2006\nƆWƐN-ABAN—NEA ADESUA NSƐM WOM January 15, 2006


मत्ती 16 NCA – Mateo 16 ASCB | Biblica\nमत्ती 16 NCA – Mateo 16 ASCB\nFarisifoɔ Ne Sadukifoɔ Pɛ Nsɛnkyerɛnneɛ\n1Ɛda koro bi, Farisifoɔ ne Sadukifoɔ baa Yesu nkyɛn bɛsɔɔ no hwɛeɛ wɔ frɛ a ɔfrɛ ne ho sɛ Onyankopɔn Ba no ho. Wɔka kyerɛɛ no sɛ ɔnyɛ nsɛnkyerɛnneɛ bi a ɛfiri ɔsoro nkyerɛ wɔn.\n2Yesu buaa wɔn sɛ, “Monim ewiem nsakraeɛ ho nkyerɛaseɛ. Sɛ owia rekɔtɔ, na ewiem yɛ kɔkɔɔ a, moka sɛ ɔkyena ewiem bɛte. 3Sɛ ɛduru anɔpa na ewiem yɛ kɔkɔɔ a, moka sɛ ewiem rente da mu no nyinaa. Nanso, montumi nkyerɛ mmerɛ mu nsɛnkyerɛnneɛ no ase. 4Saa ɔman nnebɔneyɛfoɔ a wɔnnye hwee nni yi hwehwɛ sɛ wɔbɛhunu ɛsoro nsɛnkyerɛnneɛ bi, nanso wɔrenhunu nsɛnkyerɛnneɛ foforɔ biara ka anwanwadeɛ a wɔyi kyerɛɛ Yona no ho.” Yesu kaa saa wieeɛ no, ɔgyaa wɔn hɔ kɔeɛ.\nFarisifoɔ Ne Sadukifoɔ Mmɔka\n5Asuafoɔ no tware kɔɔ asuogya nohoa no, wɔkaee sɛ anka ɛsɛ sɛ wɔfa aduane. 6Yesu ka kyerɛɛ wɔn sɛ, “Monhwɛ mo ho so yie wɔ Farisifoɔ ne Sadukifoɔ nyaatwom a ɛte sɛ mmɔreka no ho.”\n7Asuafoɔ no susuu sɛ gyama wɔnkura aduane biara no enti na Yesu kaa saa.\n8Yesu hunuu deɛ wɔdwennwene no, ɔka kyerɛɛ wɔn sɛ, “Mo a mo gyidie sua! Adɛn na ɛha mo sɛ moamfa aduane? 9Enti, morente aseɛ da? Mo werɛ afiri burodo enum a mebubuu mu maa nnipa mpemnum no ne aseɛ mporoporowa nkɛntɛmma a ɛkaeɛ no? 10Mo werɛ asane afiri burodo nson a mede maa nnipa mpemnan ne deɛ ɛkaeɛ no? 11Adɛn enti na modwene sɛ aduane ho asɛm na mereka akyerɛ mo? Meresane aka bio sɛ, ‘Monhwɛ mo ho yie wɔ Farisifoɔ ne Sadukifoɔ mmɔreka ho.’ ” 12Afei, asuafoɔ no tee deɛ ɔkaeɛ no ase sɛ, Farisifoɔ ne Sadukifoɔ mmɔreka ho asɛm a ɔreka akyerɛ no yɛ Farisifoɔ ne Sadukifoɔ nkyerɛkyerɛ bɔne bi no ho asɛm na ɔreka.\nPetro Kyerɛ Onipa Ko A Yesu Yɛ\n13Ɛberɛ a Yesu baa Kaesarea Filipi fam no, ɔbisaa nʼasuafoɔ no sɛ, “Nnipa ka sɛ Onipa Ba no ne hwan?”\n14Wɔbuaa no sɛ, “Ebinom se wone Yohane Osubɔni. Ebinom nso se Elia. Afoforɔ nso se wone Yeremia anaa adiyifoɔ no mu baako.”\n15Afei, Yesu bisaa wɔn sɛ “Na mo nso, mose mene hwan?”\n16Simon Petro buaa no sɛ, “Wone Kristo no, Onyankopɔn Teasefoɔ no Ba no!”\n17Yesu ka kyerɛɛ no sɛ, “Onyankopɔn ahyira wo, Yona ba Simon. Ɛfiri sɛ, ɛnyɛ onipa na ɔyii yei kyerɛɛ wo, na mmom, mʼagya a ɔwɔ ɔsoro no. 18Wone Petro, Ɔbotan, na ɔbotan yi so na mede mʼasafo bɛsie, na tumi a ɛwɔ ɔbonsam gyam no rentumi mmubu no da. 19Mede Ɔsoro Ahennie no nsafoa bɛma wo, na ɛpono biara a wobɛto mu wɔ asase so no, wɔbɛto mu wɔ ɔsoro; na ɛpono biara a wobɛbue wɔ asase so no, wɔbɛbue wɔ ɔsoro!” 20Afei, Yesu bɔɔ nʼasuafoɔ no ano sɛ wɔnnka nkyerɛ obiara sɛ ɔno ne Agyenkwa no.\nYesu Hyɛ Ne Owuo Ne Ne Owusɔreɛ Ho Nkɔm\n21Ɛfiri saa ɛberɛ no, Yesu hyɛɛ aseɛ kaa kɔ a ɔbɛkɔ Yerusalem, ne amaneɛ a ɛbɛto no wɔ hɔ wɔ Yudafoɔ mpanin, asɔfoɔ mpanin ne twerɛsɛm no akyerɛkyerɛfoɔ no nsam na wɔakum no, na nnansa so no wanyane no ho asɛm pefee kyerɛɛ nʼasuafoɔ no.\n22Petro frɛɛ Yesu kɔɔ nkyɛn na ɔkaa nʼanim sɛ, “Adɛn enti na woka asɛm a ɛte saa! Onyame mpa ngu! Deɛ woreka yi remma wo so da!”\n23Yesu danee ne ho kaa Petro anim sɛ, “Ɔbonsam, firi me so! Woyɛ suntidua kɛseɛ ma me. Wodwene nnipa adwene na ɛnyɛ Onyankopɔn deɛ.”\n24Yesu ka kyerɛɛ nʼasuafoɔ no sɛ, “Sɛ obi pɛ sɛ ɔdi mʼakyi a, ɔmpa ne ho akyi, na ɔmma nʼasɛnnua so, na ɔnni mʼakyi. 25Na obiara a ɔpɛ sɛ ɔgye ne ɔkra nkwa no, ɛbɛfiri ne nsa, na obiara a me enti, ne ɔkra bɛfiri ne nsa no, ne nsa bɛsane aka. 26Na sɛ onipa nya ewiase yi mu nneɛma nyinaa na ɔhwere ne ɔkra a, mfasoɔ bɛn na ɔbɛnya? Ɛdeɛn na onipa bɛtumi de asi ne ɔkra ananmu? 27Na me, Onipa Ba no, mɛba wɔ mʼagya animuonyam mu a mʼabɔfoɔ ka me ho na mabɛbu obiara nneyɛeɛ ho atɛn.\n28“Nokorɛ mese mo sɛ: Mo mu bi renwu kɔsi sɛ mobɛhunu Onipa Ba no sɛ ɔreba nʼahennie mu.”\nASCB : Mateo 16


Ɔsɛnkafo 9 | Intanɛt So Bible| Wiase Foforɔ Nkyerɛaseɛ\nAwiei koro na ɛwɔ hɔ ma obiara (1-3)\nOwu wɔ hɔ de, nanso gye w’ani (4-12)\nAwufo nnim biribiara (5)\nWorentumi nyɛ hwee wɔ Ɔdamoa mu (10)\nAsiane to wɔn nyinaa (11)\nƐnyɛ daa na nkurɔfo hu nyansa so mfaso (13-18)\n9 Enti mede eyi nyinaa hyɛɛ me komam, na mihui sɛ atreneefo ne anyansafo ne wɔn nnwuma wɔ nokware Nyankopɔn no nsam.+ Nnipa nnim ɔdɔ ne ɔtan a na ɛwɔ hɔ ansa na wɔreba. 2 Awiei koro no ara na ɛwɔ hɔ ma nnipa nyinaa,+ ɔtreneeni ne ɔbɔnefo,+ apapafo ne wɔn a wɔn ho tew ne wɔn a wɔn ho ntew, wɔn a wɔbɔ afɔre ne wɔn a wɔmmɔ afɔre. Apapafo ne abɔnefo nyinaa yɛ pɛ; nea ɔka ntam ne nea osuro sɛ ɔbɛka ntam nso yɛ pɛ. 3 Eyi ne ahometesɛm a ɛkɔ so wɔ wiase. Ɛne sɛ: Esiane sɛ awiei koro na ɛwɔ hɔ ma nnipa nyinaa nti,+ bɔne ahyɛ nnipa koma ma. Na wɔn nkwa nna nyinaa, abɔdamsɛm wɔ wɔn komam, na afei wowu!* 4 Anidaso wɔ hɔ ma obiara a ɔka ateasefo ho, efisɛ ɔkraman a ɔte ase ye sen gyata a wawu.+ 5 Na ateasefo nim sɛ wobewuwu,+ na awufo de, wonnim biribiara,+ na wonni akatua biara bio, efisɛ nnipa nkae wɔn bio.+ 6 Afei nso, wɔn dɔ oo, wɔn tan oo, wɔn ahoɔyaw* oo, ayera dedaw, na nea wɔyɛ wɔ wiase biara, wonni mu kyɛfa bio.+ 7 Kɔ, fa anigye kodi w’aduan, na fa anigye koma nom wo nsã,*+ efisɛ nokware Nyankopɔn no ani asɔ wo nnwuma dedaw.+ 8 Ma wo ntaade nyɛ fitaa* bere nyinaa, na mma wo werɛ mmfi sɛ wode ngo begu wo tirim.+ 9 Wo ne wo yere a wodɔ no nnye mo ani,+ wo nkwa nna a mfaso biara nni so a Onyankopɔn de ama wo wɔ wiase, ɔbrɛgu nna no nyinaa mu. Efisɛ ɛno ne wo kyɛfa wɔ asetena mu ne adwumaden a wobrɛ yɛe wɔ wiase no nyinaa mu.+ 10 Biribiara a wo nsa bɛka sɛ wobɛyɛ no, fa w’ahoɔden nyinaa yɛ, efisɛ adwuma ne nhyehyɛe ne nimdeɛ ne nyansa biara nni Ɔdamoa* mu+ a worekɔ no. 11 Mahu biribi foforo nso wɔ wiase. Ɛne sɛ, ɛnyɛ daa na ahoɔharefo di nkonim wɔ mmirikatu mu, na ɛnyɛ ahoɔdenfo na wodi nkonim ɔko mu,+ na ɛnyɛ daa na anyansafo nya aduan, na ɛnyɛ daa na wɔn a wɔn adwenem dɔ nya ahode,+ na ɛnyɛ daa na esi animdefo yiye;+ efisɛ asiane* to wɔn nyinaa bere a wɔnhwɛ kwan. 12 Na onipa nnim ne bere.+ Sɛnea asau bɔne yi mpataa na afiri yi nnomaa no, saa ara na asiane* to nnipa mma prɛko pɛ, na eyi wɔn sɛ afiri. 13 Mihuu eyi nso wɔ nyansa ho wɔ wiase, na ɛyɛɛ me nwonwa. 14 Ɛne sɛ, na kurow ketewa bi wɔ hɔ a emu mmarima yɛ kakraa bi. Na ɔhenkɛse bi baa kurow no so betwaa ho hyiae, na ɔtoo akoban* akɛse faa ho nyinaa. 15 Ná ohiani bi wɔ kurom hɔ a onim nyansa, na ɔde ne nyansa twitwa gyee kurow no. Nanso obiara ankae ohiani no.+ 16 Ɛnna mekae sɛ: ‘Nyansa ye sen tumi;+ nanso nnipa bu ohiani nyansa animtiaa, na wɔmfa n’asɛm nyɛ hwee.’+ 17 Eye sɛ wubetie anyansafo nsɛm a wɔka no brɛoo sen sɛ wubetie nkwaseafo hene nteɛteɛm. 18 Nyansa ye sen akode, nanso ɔbɔnefo baako pɛ betumi asɛe adepa bebree.+\n^ Nt., “ɛno akyi no, wɔkɔ awufo nkyɛn!”\n^ Anaa “ninkuntwe.”\n^ Kyerɛ sɛ, ataade a ani da hɔ a wɔhyɛ no anigye da. Ɛnyɛ ataade a wɔde di awerɛhow.\n^ Anaa “biribi a wɔnhwɛ kwan.”\n^ Anaa “bere bɔne.”


Nsɛmmisa Mmiɛnsa Bi Sesaa M’asetena Koraa | Bible Tumi Sesa Nnipa\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gun Haitian Creole Hebrew Hiligaynon Hiri Motu Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Latvian Lingala Lithuanian Luganda Luo Luvale Macedonian Malagasy Malay Maltese Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Vietnamese Wallisian Xhosa Yoruba Zapotec (Isthmus) Zulu\nDoris Eldred anom asɛm\nTEBEA A NA ƆWOM: NÁ ƆPƐ SƐ ƆHUNU NEA ENTI A YƐWƆ WIASE\nMenyinii wɔ kuro ketewa bi a wɔfrɛ no Ancram mu. Ɛwɔ New York, U.S.A atifi fam. Mmoa paa na na wɔyɛn wɔn wɔ kuro no mu. Ná anantwi dɔɔso sen nnipa wɔ saa kuro no mu.\nAsɔre baako pɛ na na ɛwɔ kuro no mu, enti ɛno na na yɛkɔ. Edu Kwasida anɔpa a, na me nanabarima twiw me mpaboa ho kama ma mehyɛ kɔ nkwadaa asɔre (Sunday school). Sɛ merekɔ a, na mede me Bible ketewa fitaa bi a me nanabaa de maa me kɔ. Wɔkyerɛkyerɛɛ me ne me nuanom sɛnea yɛbɛyɛ adwumaden, ne sɛnea yɛbɛkyerɛ obu ama nkurɔfo na yɛaboa wɔn. Afei wɔsan kyerɛɛ yɛn sɛ yɛmma yɛn ani nsɔ nea yɛwɔ.\nMenyiniiɛ no, metu fii m’awofo nkyɛn kɔkyerɛɛ ade. Ná mewɔ nsɛmmisa pii fa Onyankopɔn ne nnipa asetena ho. Nkwadaa a na mekyerɛ wɔn ade no, na ebi nim ade paa. Wɔn mu binom wɔ hɔ a na wɔnhyɛ da nnim ade nanso na wɔbɔ wɔn ho mmɔden. Afei nso, na ebinom adi dɛm bere a na ebinom deɛ wɔsi pi si ta. Ná menhunu nea enti a ɛsɛ sɛ ɛba saa. Ɛtɔ da a, na nkwadaa a wɔadi dɛm ne wɔn a wɔnhyɛ da nnim ade no awofo ka nsɛm bi te sɛ, “Saa na Onyankopɔn hyehyɛ too hɔ maa me ba no.” Mete nsɛm a ɛte saa a, na mebisa me ho nea enti a Onyankopɔn ma nkwadaa a wɔwo wɔn no bi di dɛm. Akwadaa deɛ menim sɛ ɔnnim hwee.\nNá metumi bisa me ho sɛ, ‘Dɛn paa na ɛsɛ sɛ mede m’asetena yɛ wɔ wiase?’ Metee nka sɛ me bere twa ara na ɛretwa mu. Wɔwoo me too abusua pa mu, wɔde me kɔɔ sukuu papa, na menyaa adwuma a ɛda me koma so yɛe. Nanso mehwɛ me daakye a, na mehunu sɛ biribi papa biara nna m’anim. Manya aboro so ara ne sɛ mɛware awo mma, anya me ara me fie kama; mɛyɛ adwuma akɔsi sɛ mɛkɔ pɛnhyen, na awiei koraa no m’akɔpue nkwakoraa ne mmerewa fie. Enti na mepɛ sɛ mehunu sɛ asetena ara ni.\nAkwamma bere bi, me ne akyerɛkyerɛfo a me ne wɔn yɛ adwuma no bi kɔɔ Europe kɔhwehwɛɛ mmeae ahorow. Yɛkɔɔ baabi te sɛ Westminster Abbey, Notre-Dame de Paris, Vatican, ne asɔre nketewa ahorow pii mu nso. Baabiara a mekɔe no, mebisaa nsɛm a na ɛkyere m’adwene no. Sloatsburg a ɛwɔ New York na na mete kyerɛ ade, enti bere a yɛsan bae no, mekyinkyin nsɔrensɔre mu. Nanso obiara antumi amma me mmuaeɛ papa biara.\nƐda bi, sukuu nkwadaa no mu baako a wadi mfe 12 baa me nkyɛn bɛbisaa me nsɛm mmiɛnsa bi. Nea ɛdi kan no, ɔbisaa me sɛ menim sɛ ɔyɛ Yehowa Danseni anaa. Meka kyerɛɛ no sɛ aane menim. Nea ɛtɔ so mmienu, ɔbisaa me sɛ, m’ani bɛgye ho sɛ mɛhunu Yehowa Adansefo ho nsɛm pii anaa. Ɛno nso, memaa no mmuaeɛ sɛ aane. Afei ɔsan bisaa me baabi a mete. Enti mekyerɛɛ no me fie; sɛɛ na ɔne n’awofo te bɛn me mpo. Ná mennim da sɛ saa nsɛm mmiɛnsa a abaayewa no bisaa me no bɛsesa m’asetena koraa.\nƐno akyi bere tiaa bi no, ɔde ne sakre baa me fie na yɛfirii ase suaa Bible. Mebisaa no nsɛm a asɔfo pii antumi amma me ho mmuaeɛ no. Nanso, abaayewa yi deɛ, ɔmaa me kenkanee me nsɛmmisa no ho mmuaeɛ a ɛtɔ asom wɔ me ara me Bible mu. Nokwasɛm ne sɛ na menhunuu saa nsɛm no da!\nNea mesua fii Bible mu no maa m’ani gyei paa, na me koma tɔɔ me yam. Bere a mekenkan asɛm a ɛwɔ 1 Yohane 5:19 no, ɛkaa me koma yie. Ɛka sɛ: “Wiase nyinaa da ɔbɔnefoɔ no tumi mu.” Bere a mebɛhunuu sɛ ɛnyɛ Onyankopɔn na ɔma nnipa hu amane na mmom ɛyɛ Satan, na Onyankopɔn bɛba abɛyi adesamma haw nyinaa afi hɔ no, me koma tɔɔ me yam. (Adiyisɛm 21:3, 4) Mebɛhunuu sɛ sɛ wɔkyerɛkyerɛ Bible mu yie a, ntease wom paa. Ɛwom sɛ na Ɔdansefo a ɔne me sua Bible no adi mfe 12 pɛ deɛ, nanso mehunuu sɛ nokware yɛ nokware; ɛmfa ho onipa ko a ɔreka no.\nNanso, na mepɛ sɛ mehunu sɛ Adansefo no de nea wɔka no yɛ adwuma anaa. Efisɛ wɔ yɛn adesua no mu no, abaayewa no maa mehunuu sɛ nokware Kristofo da su bi te sɛ abotare ne ayamye adi. (Galatifoɔ 5:22, 23) Enti, meyɛɛ m’adwene sɛ mɛsɔ no ahwɛ ahu sɛ n’ankasa wɔ saa su no bi anaa. Ná yɛwɔ bere pɔtee bi a yɛhyia sua ade, nanso da koro bi deɛ, mehyɛɛ da kaa akyi. Ná mepɛ sɛ mehunu sɛ ɔbɛtwɛn anaa. Na sɛ ɔtwɛn nso a, ne bo befuw me? Bere a mebɛduruiɛ a merewura fie no, mehunuu sɛ ɔwɔ m’aboboano retwɛn me. Ɔhunuu me kar no ara pɛ na ɔtuu mmirika baa me nkyɛn. Nea ɔkae ne sɛ, “Anka merekɔ fie akɔka akyerɛ me maame sɛ ɔmma yɛmfrɛ ayaresabea ahorow ne polisifo nhwɛ sɛ biribi ayɛ wo anaa, efisɛ efi bere a yɛfirii ase suaa ade yi wonkaa akyi da. Enti na meredwene wo ho paa!”\nDa koro bi nso, mebisaa asɛm bi a na menim sɛ ɛbɛyɛ den ama akwadaa a wadi mfe 12 sɛ ɔbɛyi ano. Ná mepɛ sɛ mehunu sɛ ɔbɛbɔ ne tirim aka biribi akyerɛ me anaa. Bere a mebisaa no saa asɛm no, ɔhwɛɛ m’anim dinn na ɔka kyerɛɛ me sɛ: “Wei deɛ mentumi nyi ano, enti mɛkyerɛw de akɔbisa m’awofo.” Ɔde ɔseɛ yɛɛ ɔyɔ. Da a ɛdi hɔ a yɛrebɛsua ade no, ɔde Ɔwɛn-Aban bi a ɛbua m’asɛmmisa no brɛɛ me. Ɛno na ɛmaa m’ani bɛgyee Adansefo no ho kɛse. Menyaa me nsɛmmisa nyinaa ho mmuaeɛ wɔ wɔn nwoma ahorow a wɔde sua Bible no mu. Me ne abaayewa no kɔɔ so suaa ade, na afe akyi no mebɔɔ asu bɛyɛɛ Yehowa Danseni. *\nBere a menyaa me nsɛmmisa nyinaa ho mmuaeɛ a ɛtɔ asom no, meyɛɛ m’adwene sɛ mɛka nea mahu no akyerɛ afoforo. (Mateo 12:35) Mfiase no, m’abusuafo sɔre tiaa me. Nanso nkakrankakra, wɔgyaee me haw. Me maame nso fii ase suaa Bible no, nanso ankyɛ na ɔwuiɛ. Ɛwom sɛ wammɔ asu deɛ, nanso megye di paa sɛ na wasi gyinae sɛ ɔbɛsom Yehowa.\nAfe 1978 mu no, mewaree Ɔdansefo bi a wɔfrɛ no Elias Kazan. Afe 1981 mu na wɔtoo nsa frɛɛ me ne Elias sɛ yɛmmɛsom wɔ United States Betel. * Nanso, awerɛhosɛm ne sɛ, mfe nnan pɛ na Elias wu gyaw me. Ɛwom sɛ mebɛyɛɛ okunafo deɛ, nanso mekɔɔ so ara somee wɔ Betel, enti bere nyinaa na mewɔ biribi yɛ, na ɛmaa menyaa awerɛkyekye.\nAfe 2006 mu no, mewaree Richard Eldred a ɔno nso som wɔ Betel. Me ne Richard da so ara som wɔ Betel. Onyankopɔn ho nokwasɛm a mehunuiɛ no ama manya me nsɛmmisa no ho mmuaeɛ, na asan ama mahu nea enti a yɛwɔ wiase. Ne nyinaa hyɛɛ ase fi bere a abaayewa no bisaa me nsɛm mmiɛnsa bi no.\n^ nky. 16 Yɛka ne nyinaa bom a, abaayewa no ne ne nuanom ne wɔn akyerɛkyerɛfo nnum na esuaa Bible ma wɔbɛsom Yehowa.\n^ nky. 18 “Betel” kyerɛ “Onyankopɔn Fie.” Ɛyɛ din a Yehowa Adansefo de frɛ wɔn adwumayɛbea no nkorabata a ɛwɔ wiase nyinaa no. (Genesis 28:17, 19) Wɔn a wɔwɔ Betel no yɛ adwuma ahorow de boa nkyerɛkyerɛ adwuma a Yehowa Adansefo yɛ no.


Luka 6 - Nkwa Asem (NA-TWI) | Biblica América Latina\nLuka 6 - Nkwa Asem (NA-TWI)\nHomeda ho asɛmmisa\n1Homeda bi a Yesu ne n’asuafo no nam aburowfuw bi mu no asuafo no pempan aburow no bi huan, wee.\n2 Farisifo bi bisaa no se, “Adɛn na moyɛ ade a etia Homeda ho mmara a wɔahyɛ no?”\n3 Yesu buaa wɔn se, “Monkenkan nea ɔhene Dawid yɛe bere a ɔkɔm dee ɔne wɔn a wɔka ne ho no wɔ Kyerɛwsɛm no mu anaa? 4 Ɔkɔɔ asɔredan mu kɔfaa abodoo a wɔde abɔ afɔre ama Onyankopɔn a mmara mma ho kwan sɛ obi di gye asɔfo nko ara no de bi maa wɔn a wɔka ne ho no nso dii.” 5 Yesu kae se, “Onipa Ba no ne Homeda no wura.”\n6 Homeda foforo bi nso a Yesu rekyerɛkyerɛ wɔ asɔredan mu no, na ɔbarima bi a ne nsa nifa awu nso wɔ hɔ bi. 7 Mmara no akyerɛkyerɛfo ne Farisifo no hwɛɛ Yesu dinn sɛ ɔbɛsa onipa yi yare Homeda yi nso anaa. Nea na wɔrehwehwɛ ara ne sɛ obebu mmara no so, asa yare na wɔn nsa aka no akyere no.\n8 Yesu huu wɔn adwene nanso ɔka kyerɛɛ ɔbarima no se, “Sɔre begyina anim ha, na obiara nhu wo.” Ɔbarima no sɔre begyinaa hɔ. 9 Yesu ka kyerɛɛ wɔn se, “Mibisa mo. Dɛn na Mmara no ma ho kwan sɛ yɛnyɛ no Homeda; sɛ yɛbɛyɛ papa anaa yɛbɛyɛ bɔne, sɛ yebegye obi nkwa anaasɛ yɛbɛma wawu?”\n10 Yesu hwɛɛ wɔn nyinaa hyiae na ɔka kyerɛɛ ɔbarima no se, “Teɛ wo nsa.” Na ɔteɛɛ ne nsa no emu yɛɛ den sɛ baako no. 11 Nea Yesu yɛe yi hyɛɛ nnipa no abufuw yiye ma wofii ase bɔɔ ne ho pɔw.\nYesu yi asuafo dumien\n12 Da bi Yesu kɔɔ bepɔw bi so sɛ ɔrekɔbɔ mpae. Ɔbɔɔ mpae anadwo mu no nyinaa. 13 Ade kyee no, ɔfrɛɛ n’akyidifo no nyinaa baa ne nkyɛn na oyii wɔn mu dumien. Saa dumien yi na ɔfrɛɛ wɔn asomafo. 14 Dumien a oyii wɔn no din na edidi so yi: Simon, a ɔtoo ne din Petro; Andrea, Simon ne nua; Yakobo, Yohane, Filipo, Bartolomeo, 15 Mateo, Toma, Yakobo, a ɔyɛ Alfeo ba; Simon, a wɔfrɛ no Selote; 16 Yuda, a ɔyɛ Yakobo ba; ne Yuda Iskariot a oyii Yesu mae no.\n17 Yesu fi bepɔw no so sian baa fam maa n’akyidifo bebree ne nnipakuw a wofi Yudea, Yerusalem ne mpoano nkurow Tiro ne Sidon mu no betwaa ne ho hyiae. 18 Wɔbae sɛ wɔrebetie no ama wasa wɔn nyarewa nso. Otuu ahohommɔne bebree. 19 Obiara bɔɔ mmɔden sɛ ɔde ne nsa bɛka Yesu. Ayarefo a wɔde wɔn nsa kaa Yesu no nyinaa ho tɔɔ wɔn.\n20 Afei ɔdanee n’ani ka kyerɛɛ n’asuafo no se, “Nhyira ne mo a moyɛ ahiafo, na mo na Onyankopɔn Ahenni no yɛ mo dea! 21 Nhyira ne mo a ɔkɔm de mo, na mo na wɔbɛma mo amee. Nhyira ne mo a mo werɛ ahow, na mo na wɔbɛma mo ani agye. 22 Nhyira ne mo a me din nti nnipa tan mo, na wɔpa mo, na wɔyaw mo, na wogu mo din ho fi. 23 Sɛ ɛba saa a, momma mo ani nnye na munni ahurusi! Munni ahurusi, efisɛ, mo akatua retwɛn mo wɔ ɔsoro. Na saa ara nso na wɔn agyanom yɛɛ tete adiyifo no.\n24 “Na mo adefo de, munnue efisɛ, nea ɛma mo ani gye no, mo nsa aka dedaw; eyi nti munni kyɛfa biara bio. 25 Munnue, mo a moamee mprempren, na mo na ɔkɔm bɛde mo! Munnue, mo a moreserew mprempren, na mo na mubesi apini, asu. 26 Munnue, mo a nnipa kamfo mo, efisɛ, saa ara na wɔn nenanom kamfoo atoro adiyifo no.\nMonnɔ mo atamfo\n27 “Mereka akyerɛ mo a moretie me no nyinaa se, monnɔ mo atamfo; monyɛ wɔn a wɔtan mo no papa. 28 Munhyira wɔn a wɔdome mo; mommɔ mpae mma wɔn a wɔtan mo.\n29 “Sɛ obi bɔ w’asom a, dan baako a aka no ma no. Sɛ obi pa wo ntama a, worɔw w’atade ka ho. 30 Sɛ obi srɛ wo biribi a, fa ma no. Obi gye w’ade a, mmisa no bio. 31 Na nea mopɛ sɛ nnipa nyɛ mo no, mo nso monyɛ wɔn saa ara.\n32 “Na sɛ modɔ wɔn a wɔdɔ mo no nko ara a, mfaso bɛn na mubenya? Nnebɔneyɛfo nso dɔ wɔn a wɔdɔ wɔn no. 33 Na sɛ moyɛ wɔn a wɔyɛ mo papa no nko ara yiye a, mfaso bɛn na mubenya? Nnebɔneyɛfo mpo yɛ wɔn a wɔyɛ wɔn papa no nso yiye. 34 Na sɛ mobɔ wɔn a mususuw sɛ wobetumi atua no nko ara bosea a, papa bɛn na moayɛ? Nnebɔneyɛfo nso bobɔbobɔ wɔn ho wɔn ho bosea hwɛ sɛ wɔn nsa bɛka wɔn sika bio.\n35 “Monnɔ mo atamfo. Monyɛ wɔn papa. Momma wɔn nea ehia wɔn a, mo ani nni akyiri bio. Na sɛ moyɛ eyinom a, mo akatua bɛyɛ kɛse wɔ soro na moayɛ Onyankopɔn mma; efisɛ Onyankopɔn yɛ nnebɔneyɛfo adɔe dom bonniayɛfo nso.\n36 “Monyɛ mmɔborɔhunufo sɛnea mo Agya a ɔwɔ soro no yɛ mmɔborɔhunufo no. 37 Mummmu ntɛn, na wɔammu mo ntɛn; mummmu fɔ, na wɔammu mo fɔ; momfa mfiri, na wɔde afiri mo. 38 Sɛ moma a, wɔbɛhyɛ mo ananmu. Nea mode ma no, wɔde susudua a wɔahyɛ no ma, amia so ama abu so na ebesusuw ama mo. Susudua a mode besusuw ama no, ɛno ara na wɔde besusuw ama mo.”\n39 Yesu nam abebu so kasa kyerɛɛ wɔn bio se, “Onifuraefo betumi akyerɛ onifuraefo kwan ama ayɛ yie anaa? Sɛ ɛba saa a, wɔn baanu nyinaa bɛtɔ amoa mu. 40 Osuani nsen ne wura. Nanso sɛ ɔyere ne ho sua nea wɔrekyerɛ no no yiye a, ɔbɛsɛ ne wura.\n41 “Adɛn nti na woma anhwea a egu wo nua ani so haw wo, bere a ɔbo da wo de so? 42 Ɛbɛyɛ dɛn na woatumi aka akyerɛ wo nua se, ‘Ma minhuw anhwea a egu w’ani so no mma wo’ wɔ bere a ɔbo a ɛda w’ani so no wunhu. Nyaatwom, di kan yi ɔbo a ɛda w’ani so no ansa na woatumi ahuw anhwea a egu wo nua ani so no ama no.\n43 “Dua pa nsow aba bɔne, na dua bɔne nso nsow aba pa. 44 Dua biara aba na wɔnam so hu dua ko a ɛyɛ. Worentumi ntew asɛ mfi akatewa so. 45 Onipa pa fi nnepa a ɛwɔ ne koma mu yɛ ade pa. Saa ara nso na onipa bɔne nso fi ne nnebɔne a ɛwɔ ne koma mu yɛ ade bɔne. Nea ahyɛ onipa koma ma no, na epue fi n’ano.\n46 “Adɛn nti na mofrɛ me Awurade, nanso munni m’asɛm so? 47 Mekyerɛ mo sɛnea onipa biara a ɔba me nkyɛn, na otie m’asɛm di so no te. 48 Ɔte sɛ obi a na ɔresi dan na otwaa ne dan no fapem ma esii ɔbotan so. Na osu tɔe maa nsu no yiri bɛbɔ faa ɔdan no ase nanso antumi ammu, efisɛ, osi sii ɔbotan so.\n49 “Na nea ɔte m’asɛm na onni so no, te sɛ obi a ɔresi dan, na osii dan no sii anhwea so, na osu tɔe maa nsu no yiri bɛbɔ faa ase ma edwiriwii.\nNA-TWI : Luka 6


Bible Mu Nsɛm Ɔkɔɔ Ɔdan a Wɔatom Mu - Yehowa Adansefo Intanɛt Dwumadibea\nKENKAN WƆ Acholi Afrikaans Albanian American Sign Language Arabic Argentinean Sign Language Armenian Armenian (West) Assamese Ateso Australian Sign Language Aymara Azerbaijani Azerbaijani (Cyrillic) Bambara Baoule Bicol Bislama British Sign Language Bulgarian Catalan Cebuano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cinyanja Colombian Sign Language Costa Rican Sign Language Croatian Czech Czech Sign Language Dangme Danish Drehu Dutch Dutch Sign Language Ecuadorian Sign Language Efik English Estonian Estonian Sign Language Ewe Faroese Fijian Filipino Sign Language Finnish Finnish Sign Language French French Sign Language Ga Garifuna Georgian German Greek Greenlandic Guarani Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Icelandic Igbo Iloko Indonesian Isoko Italian Japanese Japanese Sign Language Jula Kabardin-Cherkess Kabiye Kabyle Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kongo Korean Krio Kwangali Kwanyama Lamba Laotian Latvian Lhukonzo Lingala Lithuanian Low German Luganda Lugbara Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mende Mexican Sign Language Miskito Mixe (North Central) Mixtec (Guerrero) Mizo Mongolian Moore Myanmar Nahuatl (Guerrero) Nahuatl (Northern Puebla) Ndebele Ndonga Nepali Ngabere Ngangela Nicaraguan Sign Language Niuean Norwegian Nuer Nyaneka Nyungwe Nzema Oromo Ossetian Otomi (Mezquital Valley) Papiamento (Curaçao) Paraguayan Sign Language Persian Peruvian Sign Language Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Runyankore Russian Russian Sign Language Rutoro Samoan Sango Sena Sepedi Serbian Sesotho (Lesotho) Seychelles Creole Shona Sidama Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swati Swedish Tagalog Tajiki Tamil Tankarana Tarascan Tatar Telugu Tetun Dili Thai Tiv Tlapanec Tojolabal Tok Pisin Tongan Totonac Tshwa Tsonga Tswana Turkish Turkmen (Cyrillic) Twi Tzeltal Tzotzil Uighur (Arabic) Ukrainian Umbundu Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yoruba Zapotec (Isthmus) Zapotec (Lachiguiri) Zulu\nBERE a Petro ne Yohane fii ɔda a wosiee Yesu wɔ mu no so no, ɛkaa Maria nkutoo wɔ hɔ. Ofii ase sui. Afei ɔbɔɔ ne mu ase hwɛɛ mu, sɛnea yehui wɔ mfonini biako no mu no. Ohuu abɔfo baanu wom! Wobisaa no sɛ: ‘Dɛn nti na woresũ?’\nMaria buae sɛ: ‘Wɔafa me Wura, na minnim faako a wɔde no akɔto.’ Afei Maria dan ne ho, na ohuu ɔbarima bi. Obisaa no sɛ: ‘Hena na wohwehwɛ no?’\nMaria susuwii sɛ ɔbarima no ne turom hɔ hwɛfo no, na ebia ɔno na wayi Yesu amũ no afi hɔ. Enti ɔka kyerɛɛ no sɛ: ‘Sɛ woafa no afi ha a, kyerɛ me baabi a wode no akɔto.’ Nanso na ɔbarima no yɛ Yesu. Na wafa nipadua a Maria ntumi nhu no. Nanso bere a ɔbɔɔ Maria din frɛɛ no no, ohui sɛ ɛyɛ Yesu. Enti otuu mmirika kɔka kyerɛɛ asuafo no sɛ: ‘Mahu Awurade!’\nAkyiri yi, saa da no ara, bere a asuafo baanu nam rekɔ akuraa bi a wɔfrɛ no Emaus ase no, ɔbarima bi bɛkaa wɔn ho. Na asuafo no werɛ ahow efisɛ wɔakum Yesu. Nanso bere a wɔnam rekɔ no, ɔbarima no kyerɛkyerɛɛ wɔn nneɛma pii fii Bible mu a ɛmaa wɔn werɛ kyekyee. Akyiri yi, bere a wɔsoɛɛ baabi redidi no, asuafo no hui sɛ ɔbarima no yɛ Yesu. Afei Yesu yerae, na asuafo baanu no yɛɛ ntɛm san kɔɔ Yerusalem sɛ wɔkɔbɔ asomafo no amanneɛ.\nBere a eyi rekɔ so no, Yesu yii ne ho adi kyerɛɛ Petro nso. Afoforo no nso ho peree wɔn bere a wɔtee no. Na asuafo baanu yi kɔɔ Yerusalem kohuu asomafo no. Wɔkaa sɛnea Yesu yii ne ho adi kyerɛɛ wɔn wɔ kwan no so no ho asɛm. Na bere a wogu so reka eyi ho asɛm no, wunim anwonwade a esii?\nHwɛ mfonini no. Yesu bepuee dan mu hɔ ankasa, ɛwom sɛ na wɔato pon no mu de. Anigye bɛn ara na asuafo no nyae! So ɛno nyɛ anigye da anaa? Wubetumi akan mpɛn dodow a Yesu ayi ne ho adi akyerɛ n’akyidifo de bedu saa bere yi? Wunyaa mpɛn anum?\nNa ɔsomafo Toma nni hɔ bere a Yesu bae no. Enti asuafo no ka kyerɛɛ no sɛ: ‘Yɛahu Awurade!’ Nanso Toma kae sɛ gye sɛ ɔno ankasa hu Yesu na wagye adi. Nnawɔtwe akyi no asuafo no hyiaa ɔdan bi mu bio a na wɔato pon no mu, na saa bere yi de na Toma ka wɔn ho. Mpofirim ara Yesu puee dan mu hɔ. Afei de Toma gye dii.\nDɛn na Maria ka kyerɛɛ ɔbarima bi a osusuwii sɛ ɔyɛ turom hɔ hwɛfo no, nanso dɛn na ɛma ohui sɛ ɛyɛ Yesu ankasa?\nDɛn na asuafo baanu a wɔnam rekɔ akuraa bi a wɔfrɛ no Emaus no hui?\nAnwonwade bɛn na esii bere a asuafo baanu no reka akyerɛ asomafo no sɛ wɔahu Yesu no?\nMpɛn ahe na Yesu ayi ne ho adi akyerɛ n’akyidifo no?\nDɛn na Toma kae bere a ɔtee sɛ asuafo no ahu Awurade no, nanso dɛn na esii wɔ nnawɔtwe akyi?\nKenkan Yohane 20:11-29.\nSo na Yesu reka wɔ Yohane 20:23 sɛ wɔama nnipa tumi sɛ wɔmfa bɔne nkyɛ? Kyerɛkyerɛ mu. (Dw. 49:2, 7; Yes. 55:7; 1 Tim. 2:5, 6; 1 Yoh. 2:1, 2)\nKenkan Luka 24:13-43.\nYɛbɛyɛ dɛn atumi asiesie yɛn koma ma agye Bible mu nokware atom? (Luka 24:32, 33; Esra 7:10; Mat. 5:3; Aso. 16:14; Heb. 5:11-14)


Dɛn Ne Ahofadi Ankasa? | Adesua\n“Sɛ Ɔba no ma mode mo ho a, mobɛde mo ho ampa.”—YOH. 8:36.\nNNWOM: 54, 36\nYɛka sɛ yɛwɔ ahofadi nanso yɛnne yɛn ho korakora a, ɛkyerɛ sɛn?\nƐyɛɛ dɛn na ahofadi ankasa bɔɔ yɛn?\nAhofadi bɛn na Yesu hyɛɛ ho bɔ, na ɛbɛyɛ dɛn na yɛn nsa aka?\n1, 2. (a) Dɛn na ɛma yehu sɛ nkurɔfo repere hwehwɛ ahofadi? (b) Dɛn na saa aperepere no akɔfa aba?\nƐNNƐ, nkurɔfo ano gu so repere sɛ atumfoɔ ne obiara bedi no pɛpɛɛpɛ, na wɔama wɔanya ahofadi. Wokɔ wiase no afã pii a, nkurɔfo pɛ sɛ wɔde wɔn ho fi nhyɛso, nnipa mu nyiyim, ne ohia ho. Afoforo nso pɛ sɛ wonya ahofadi de ka wɔn adwene, wɔpaw nea wɔpɛ, na wɔbɔ wɔn bra sɛnea wɔpɛ. Ɛkame ayɛ sɛ nnipa a wɔwɔ baabiara ani gye ho sɛ wɔbɛyɛ nea wɔpɛ anaa wɔbɛbɔ wɔn bra sɛnea wɔpɛ.\n2 Nanso, sɛ́ ɛbɛyɛ a nkurɔfo benya nea ɛda wɔn koma so yi yɛ asɛm foforo. Sɛ ɛba asetena ne amanyɔsɛm mu a, nnipa pii tew wɔn ho gu mmɔnten so yɛ ɔyɛkyerɛ, wɔsɔre tia aban, na wotu aban gu mpo. Nanso sɛ wɔkeka wɔn ho saa a, wɔn nsa ka nea wɔrehwehwɛ no anaa? Dabi, mmom, ɛtaa kowie amanehunu mu, na nkurɔfo mpo tumi fa mu wu. Wei nyinaa ma yehu sɛ asɛm a Ɔhene Solomon kae no yɛ nokware turodoo. Ɔkaa sɛ: “Onipa di onipa so ma ewie no bɔne.”—Ɔsɛnk. 8:9.\n3. Sɛ yɛpɛ sɛ yenya anigye ne akomatɔyam ankasa a, dɛn na yebetumi ayɛ?\n3 Kristo suani Yakobo kyerɛɛ ade a ebetumi ama yɛanya anigye ne akomatɔyam ankasa. Ɔkyerɛwee sɛ: “Nea ɔhwehwɛ ahofadi mmara a ɛyɛ pɛ no mu na ɔtena mu no, n’ani begye sɛ ɔreyɛ saa.” (Yak. 1:25) Yehowa na ɔde saa mmara a ɛyɛ pɛ no mae; ɔno pa ara na onim nea nnipa nya a ɛbɛma wɔanya anigye ne akomatɔyam ankasa. Ɔmaa Adam ne Hawa biribiara a na ɛbɛma wɔn ani agye; ná wɔwɔ ahofadi ankasa nso.\nBERE A NA NNIPA WƆ AHOFADI ANKASA\n4. Ahofadi bɛn na na Adam ne Hawa wɔ? (Hwɛ mfoni a ɛwɔ adesua yi mfiase no.)\n4 Sɛ yɛkenkan Genesis ti 1 ne ti 2 a, yebehu sɛ ahofadi a na Adam ne Hawa wɔ no, ɛnnɛ nnipa nni bi. Ɛne sɛ na hwee nhia wɔn, na biribiara nyi wɔn hu, na na obiara nhyɛ wɔn so. Ná Adam ne Hawa nna nnwen aduan a wobedi, adwuma a wɔbɛyɛ, yare, ne owu ho. (Gen. 1:27-29; 2:8, 9, 15) Wei kyerɛ sɛ ahofadi a na Adam ne Hawa wɔ nti, na wɔde wɔn ho korakora anaa? Momma yɛnhwɛ.\n5. Ɛwom sɛ ɛsono adwene a nnipa bebree kura de, nanso dɛn na nnipa hia na ama wɔanya ahofadi?\n5 Ɛnnɛ, nnipa pii adwene yɛ wɔn sɛ, sɛ yɛka sɛ obi wɔ ahofadi ankasa a, nea ɛkyerɛ ne sɛ otumi yɛ nea ɔpɛ biara a nea ɛbɛba biara mfa ne ho. Nhoma bi ka sɛ, “sɛ obi tumi yɛ nea wayɛ n’adwene sɛ ɔbɛyɛ biara” a, ɛnna ɛkyerɛ sɛ ɔwɔ ahofadi. (The World Book Encyclopedia) Nanso ɛde ka ho sɛ: “Sɛ aban no anhyehyɛ mmara a ɛho nhia, nea ɛmfata, anaa nea ɛntɔ asom antwitware ɔmanfo akwan mu a, ɛnna yɛka sɛ wɔwɔ ahofadi.” Wei koraa mpo kyerɛ sɛ, sɛ ɔmanfo no mu biara benya ahofadi a, ehia sɛ wɔhyehyɛ mmara bi. Ɛnde, yemmisa sɛ: Hena na ɔwɔ hokwan sɛ ɔkyerɛ mmara a ɛfata, nea ɛho hia, ne nea ɛtɔ asom?\n6. (a) Yehowa nko ara na ɔde ne ho korakora, ɔnhyɛ obiara ase. Adɛn ntia? (b) Ahofadi bɛn na nnipa betumi anya, na adɛn ntia?\n6 Ade a ɛho hia sɛ yɛma ɛtena yɛn adwenem ne sɛ Yehowa Nyankopɔn nko ara na ɔde ne ho korakora; ɔnhyɛ obiara ase, na n’ahofadi nni ano. Adɛn ntia? Efisɛ ɔno na ɔbɔɔ nneɛma nyinaa, na ɔno ne amansan Hene ne ade nyinaa so tumfoɔ. (1 Tim. 1:17; Adi. 4:11) Sɛ yɛhwɛ Bible mu a, yehu nsɛm a ɛyɛ dɛ a Ɔhene Dawid de kyerɛkyerɛɛ dibea a ɛkorɔn a Yehowa nkutoo wɔ no mu. (Kenkan 1 Beresosɛm 29:11, 12.) Enti, ɛwom sɛ abɔde a wɔwɔ ɔsoro ne asase so nyinaa wɔ ahofadi de, nanso wɔnne wɔn ho korakora; wɔn ahofadi no wɔ baabi a ekodu. Ɛsɛ sɛ wohu sɛ Yehowa Nyankopɔn nko ara na ɔwɔ hokwan sɛ ɔkyerɛ mmara a ɛfata, nea ɛho hia, ne nea ɛtɔ asom. Saa pɛpɛɛpɛ na mfiase no, bere a Yehowa Nyankopɔn bɔɔ nnipa no, ɔma wohui.\n7. Nneɛma a wɔde bɔɔ yɛn a ɛma yɛn ani gye no, ebi ne sɛn?\n7 Ɛwom sɛ mfiase no, na Adam ne Hawa wɔ ahofadi wɔ akwan pii so, nanso ɛnyɛ biribiara na na wobetumi ayɛ. Nneɛma bi wɔ hɔ a, wɔde bɔɔ wɔn, nanso na ɛwɔ baabi a wobetumi ayɛ saa nneɛma no akodu. Ɛho nhwɛso ni. Ná yɛn awofo a wodi kan no nim sɛ, sɛ wɔbɛkɔ so atena nkwa mu a, ɛsɛ sɛ wɔhome, wodidi, wɔda, na wɔyɛ nneɛma foforo. Yemmisa sɛ, sɛ wɔyɛ weinom a, na wɔbɛfa no sɛ wonni ahofadi anaa? Dabi, efisɛ sɛnea Yehowa bɔɔ wɔn no, sɛ wɔyɛ saa nneɛma no a, na ɛbɛma wɔn ani agye na ama wɔn koma atɔ wɔn yam. (Dw. 104:14, 15; Ɔsɛnk. 3:12, 13) Hena na ɔhome mframa pa, odi n’akɔnnɔduan, anaa ɔda yiye a, ɛnyɛ no dɛ? Yɛyɛ saa nneɛma a ehia sɛ yɛyɛ yi nyinaa a, ɛma yɛn ani gye, na yemmu no sɛ adesoa bi anaa biribi a ɛkyekyere yɛn. Yebetumi aka sɛ saa pɛpɛɛpɛ na Adam ne Hawa nso tee nka.\n8. Ahyɛde pɔtee bɛn na Onyankopɔn de maa Adam ne Hawa, na dɛn nti na ɔde maa wɔn?\n8 Yehowa de ahyɛde pɔtee bi maa Adam ne Hawa. Ɔka kyerɛɛ wɔn sɛ wɔnwo nhyɛ asase so ma na wɔnhwɛ so. (Gen. 1:28) Saa ahyɛde yi maa ahofadi a wɔwɔ bɔɔ wɔn ɔkwan bi so anaa? Dabida! Ɔbɔadeɛ no de saa ahyɛde no maa wɔn sɛnea ɛbɛyɛ a wobetumi ama n’atirimpɔw abam. Ɛne sɛ wɔbɛma asase nyinaa ayɛ paradise ama nnipa a wɔyɛ pɛ atena so daa. (Yes. 45:18) Ɛnnɛ, sɛ obi si gyinae sɛ ɔrenware anaasɛ ɔware a ɔrenwo a, ɔnyɛɛ biribiara ntiaa Yehowa. Nanso, ebinom ware wo mma tete wɔn. Ɛwom sɛ ɔhaw wom de, nanso wɔyɛ saa. (1 Kor. 7:36-38) Adɛn ntia? Efisɛ wɔhwɛ kwan sɛ, sɛ wɔyɛ saa a, wɔn ani begye na wɔn koma atɔ wɔn yam. (Dw. 127:3) Sɛ Adam ne Hawa tiee Yehowa a, anka wɔn ani begye wɔ wɔn aware ne wɔn abusua mu afebɔɔ.\nNEA ƐYƐE A AHOFADI ANKASA BƆƆ YƐN\n9. Adɛn nti na yebetumi aka sɛ Onyankopɔn ahyɛde a ɛwɔ Genesis 2:17 no fata, ɛho hia, na ɛtɔ asom?\n9 Yehowa maa Adam ne Hawa ahyɛde foforo. Ɔma wohui pefee sɛ, sɛ wobu saa ahyɛde no so a, wobenya asotwe. Yehowa kaa sɛ: “Papa ne bɔne ho nimdeɛ dua no de, nni bi, efisɛ da a wubedi bi no, owu na wubewu.” (Gen. 2:17) Saa ahyɛde no, yebetumi aka sɛ na ɛmfata, na ɛho nhia, na na ɛntɔ asom anaa? Ɛmaa ahofadi a Adam ne Hawa wɔ bɔɔ wɔn anaa? Ɛnte saa koraa. Nokwasɛm ne sɛ, Bible ho abenfo bi ka sɛ ahyɛde no, ntease wom, na ɛtɔ asom. Ɔbenfo baako kaa sɛ: “Onyankopɔn ahyɛde a ɛwɔ [Genesis 2:16, 17] no ma yehu sɛ, Onyankopɔn nko ara na onim nea ɛyɛ papa . . . ma nnipa, na Onyankopɔn nko ara nso na onim nea ɛyɛ bɔne . . . ma wɔn. Sɛ nneɛma bɛyɛ ‘papa’ ama nnipa a, gye sɛ wɔde wɔn ho to Onyankopɔn so na wotie no. Sɛ wɔyɛ asoɔden a, ɛbɛkyerɛ sɛ wɔn ankasa na wɔbɛkyerɛ nea eye . . . ne nea enye.” Wei yɛ asɛyɛde a ɛyɛ den sɛ nnipa betumi ayɛ no yiye.\nGyinae a Adam ne Hawa sii no kowiee amanehunu mu! (Hwɛ nkyekyɛm 9-12)\n10. Yɛwɔ hokwan sɛ yɛpaw nea yɛpɛ, nanso adɛn nti na ɛnsɛ sɛ yenya adwene sɛ ɛkyerɛ sɛ yebetumi akyerɛ nea ɛyɛ papa ne bɔne?\n10 Ɛnnɛ, sɛ ebinom kenkan ahyɛde a Yehowa de maa Adam no a, ebia wɔbɛka sɛ Yehowa amma Adam ahofadi a ɛbɛma watumi ayɛ nea ɔpɛ. Sɛ wɔka saa a, na wɔpɛ sɛ wɔkyerɛ sɛ hokwan a obi wɔ sɛ ɔpaw nea ɔpɛ no, ɛte sɛ hokwan a obi wɔ sɛ ɔkyerɛ nea ɛyɛ papa ne bɔne, nanso ɛnte saa. Ná Adam ne Hawa wɔ hokwan sɛ wɔkyerɛ sɛ wobetie Onyankopɔn anaa wɔrentie no. Nanso, Onyankopɔn nko ara na ɔwɔ hokwan sɛ ɔkyerɛ nea ɛyɛ papa ne bɔne. “Papa ne bɔne ho nimdeɛ dua” a na ɛwɔ Eden turom no na na ɛyɛ wei ho sɛnkyerɛnne. (Gen. 2:9) Ɛsɛ sɛ yegye tom sɛ gyinae a yesisi no, ɛnyɛ bere nyinaa na yehu nea ɛbɛkɔ akowie; na saa ara nso na yennim sɛ ɛbɛkɔ yiye ama yɛn bere biara. Ɛno nti na yehu sɛ mpɛn pii no, nkurɔfo de adwempa sisi gyinae, nanso ebewie ase no na akowie amanehunu, asiane, ne awerɛhow mu. (Mmeb. 14:12) Nea enti a ɛte saa ne sɛ, ɛnyɛ biribiara na nnipa betumi ayɛ. Ná Yehowa dɔ Adam ne Hawa, enti ɔnam ahyɛde a ɔde maa wɔn no so ma wohuu sɛnea wɔde ahofadi ankasa a wɔwɔ no bɛyɛ adwuma. Adɛn nti na yɛreka saa, na dɛn na Adam ne Hawa yɛe wɔ ho?\n11, 12. Adɛn nti na gyinae a Adam ne Hawa sii no kowiee amanehunu mu? Ma wei ho mfatoho.\n11 Nea ɛkɔbae ne sɛ, Adam ne Hawa yɛɛ Yehowa so asoɔden. Satan hyɛɛ Hawa bɔ de sum no afiri. Satan kaa sɛ, “mo ani bebue na moayɛ sɛ Onyankopɔn ahu papa ne bɔne.” Saa afiri no yii Hawa. (Gen. 3:5) Gyinae a Adam ne Hawa sii no, ewiee ase no, ɛma wonyaa ahofadi pii anaa? Awerɛhosɛm ne sɛ, amma saa. Gyinae a wosii no, amma wɔannya nea Satan kae no. Nea ɛwom ne sɛ, ankyɛ koraa na wohui sɛ Yehowa akwankyerɛ a wɔantie na wɔyɛɛ nea wɔn ankasa pɛ no akowie amanehunu mu. (Gen. 3:16-19) Adɛn ntia? Ne tiaatwa mu ne sɛ, Yehowa amfa hokwan amma nnipa sɛ wɔn ankasa nkyerɛ nea ɛyɛ papa ne nea ɛyɛ bɔne.—Kenkan Mmebusɛm 20:24; Yeremia 10:23.\n12 Yebetumi de obi a ɔreka wimhyɛn ayɛ wei ho mfatoho. Sɛ obedu baabi a ɔrekɔ no dwoodwoo a, ɛsɛ sɛ ɔfa kwan a wɔakyerɛ sɛ ɔmfa so no so. Nnansa yi, mfiri a wɔde hyehyɛ wimhyɛn mu no boa nea ɔreka wimhyɛn no ma otumi fa kwan a ɛsɛ sɛ ɔfa so no so kodu baabi a ɔrekɔ. Saa ara nso na saa mfiri no boa no ma ɔne wɔn a wɔkyerɛ wimhyɛn kwan no di nkitaho bere a ɔwɔ wim. Nanso, sɛ nea ɔreka wimhyɛn no amfa saa akwankyerɛ no anyɛ adwuma na ɔfa baabiara a ɔpɛ a, ebetumi akowie asiane mu. Yebetumi de Adam ne Hawa atoto nea ɔreka wimhyɛn no ho; na wɔpɛ sɛ wɔyɛ nea wɔpɛ. Wɔantie akwankyerɛ a Onyankopɔn de maa wɔn no. Ekowiee sɛn? Sɛ yɛbɛka a, wonyaa akwanhyia a ɛyɛ hu; ɛno na ɛkɔfaa bɔne ne owu baa wɔne wɔn mma a wɔbaa akyiri yi no so. (Rom. 5:12) Esiane sɛ na Adam ne Hawa pɛ sɛ wɔyɛ nea wɔn ankasa pɛ nti, ahofadi ankasa a Yehowa de maa wɔn no bɔɔ wɔn.\nSƐNEA YEBENYA AHOFADI ANKASA\n13, 14. Yɛbɛyɛ dɛn anya ahofadi ankasa?\n13 Ebia nkurɔfo adwene bɛyɛ wɔn sɛ, sɛ wonya ahofadi pii a, ebesi wɔn yiye. Nanso nokwasɛm ne sɛ, sɛ obi wɔ ahofadi a enni ano a, ɛte sɛ nkrante anofanu. Ɛwom, sɛ yɛwɔ ahofadi a, ɛboa yɛn wɔ akwan pii so, nanso yɛnhwɛ, sɛ anka mmara biara nni hɔ a, sɛn na anka wiase bɛyɛ? Wei nti nhoma bi ka sɛ: “Mmara a nnipakuw biara wɔ no ayɛ biribi a ɛwɔ hɔ; ɛbɔ nkurɔfo no ho ban na bere koro no ara esiw wɔn kwan wɔ nneɛma bi ho.” (The World Book Encyclopedia) Sɛ nhoma no ka sɛ “ayɛ biribi a ɛwɔ hɔ” a, edi sa. Wo deɛ, hwɛ mmara a nnipa ahyehyɛ; buburigyaa. Mmaranimfo ne atemmufo a wɔbɛkyerɛkyerɛ mu na wɔde ayɛ adwuma nso de, wɔdɔɔso pa ara.\n14 Nanso, Yesu Kristo kyerɛɛ ɔkwantiaa a yebetumi afa so anya ahofadi ankasa. Ɔkaa sɛ: “Sɛ motena m’asɛm mu a, na moyɛ m’asuafo ampa, na mubehu nokware no, na nokware no bɛma moade mo ho.” (Yoh. 8:31, 32) Sɛ yɛpɛ sɛ yenya ahofadi ankasa a Yesu kaa ho asɛm no a, ehia sɛ yɛyɛ nneɛma mmienu bi. Nea edi kan, ɛsɛ sɛ yegye nokware a ɔkyerɛkyerɛe no tom. Nea ɛto so mmienu, ɛsɛ sɛ yɛbɛyɛ n’asuafo. Sɛ yɛyɛ saa a, yebenya ahofadi ankasa. Nanso, dɛn ho ahofadi na yebenya? Yesu kyerɛkyerɛɛ mu sɛ: “Obiara a ɔyɛ bɔne no yɛ bɔne akoa. . . . Sɛ Ɔba no ma mode mo ho a, mobɛde mo ho ampa.”—Yoh. 8:34, 36.\n15. Adɛn nti na ahofadi a Yesu hyɛɛ ho bɔ no betumi ama ‘yɛade yɛn ho ampa’?\n15 Yehu pefee sɛ, ahofadi a Yesu hyɛɛ n’asuafo bɔ sɛ wobenya no, ɛyɛ papa koraa sen ahofadi a ɛnnɛ nnipa dodow no ara pɛ sɛ wonya wɔ asetena ne amanyɔsɛm mu no. Bere a Yesu kaa sɛ: “Sɛ Ɔba no ma mode mo ho a, mobɛde mo ho ampa” no, na ɔreka nkoasom ne nhyɛso a enye koraa a nnipa afa mu a yɛbɛde yɛn ho afi ho. Ɛno ne sɛ yɛyɛ ‘bɔne nkoa.’ Bɔne tumi ma yɛyɛ nneɛma a enye, na nneɛma a yenim sɛ ɛyɛ papa anaa nea yenim sɛ yebetumi ayɛ mpo no, ɛmma yentumi nyɛ. Ɛno nti, yɛyɛ bɔne nkoa, na nea ɛde ba yɛn so ne abasamtu, ɛyaw, amanehunu, ne afei owu. (Rom. 6:23) Ɔsomafo Paulo faa saa yaw ne ateetee yi mu bi pa ara. (Kenkan Romafo 7:21-25.) Sɛ woyi bɔne fi hɔ korakora a, ɛnna yebetumi ahwɛ kwan sɛ yebenya ahofadi ankasa a na anka Adam ne Hawa wɔ no.\n16. Yɛbɛyɛ dɛn ade yɛn ho ampa?\n16 Asɛm a Yesu kaa sɛ, “sɛ motena m’asɛm mu a” no ma yehu sɛ, sɛ yɛpɛ sɛ Yesu ma yɛde yɛn ho a, nneɛma bi wɔ hɔ a ɛsɛ sɛ yɛyɛ, na ebi nso wɔ hɔ a ɛnsɛ sɛ yɛyɛ. Esiane sɛ yɛyɛ Kristofo a yɛahyira yɛn ho so nti, yɛapa yɛn ho akyi, na yɛakyerɛ sɛ yɛde Kristo nkyerɛkyerɛ bɛbɔ yɛn bra sɛ n’asuafo. (Mat. 16:24) Sɛnea Yesu hyɛɛ bɔ no, sɛ yenya n’agyede afɔre no so mfaso koraa daakye a, ɛnna yɛbɛde yɛn ho ampa.\n17. (a) Dɛn na ɛbɛma yɛanya anigye ne akomatɔyam ankasa? (b) Dɛn na yebehu wɔ adesua a edi hɔ no mu?\n17 Sɛ yebenya anigye ne akomatɔyam ankasa a, ɛnde ɛsɛ sɛ yɛn a yɛyɛ Yesu asuafo no de ne nkyerɛkyerɛ bɔ yɛn bra. Sɛ yɛyɛ saa a, daakye ɛbɛma yɛade yɛn ho korakora afi bɔne ne owu a ɛde yɛn ayɛ nkoa no ho. (Kenkan Romafo 8:1, 2, 20, 21.) Adesua a edi hɔ no bɛma yɛahu sɛnea yɛde ahofadi a yɛwɔ seesei no bɛyɛ adwuma yiye. Sɛ yɛyɛ saa a, yebetumi ahyɛ Yehowa, Onyankopɔn a ɔma yenya ahofadi ankasa no anuonyam afebɔɔ.